Članci poređani po datumu: utorak, 22 januar 2019\nAD Komunalac pored uklanjanja I odvoženja otpada kao osnovne djelatnosti, gazduje I gradskom pijacom, ali i specijalnim vozilom tzv pauk vrši odvoz I dislociranje nepropisno parkiranih vozila koja mogu ugroziti bezbjednost saobraćaja.\nAgencija za razvoj malih I srednjih preduzeća Grada Bijeljina, sa uspjehom je realizovala sve predvidjene projekte tokom 2018 godine.\nTurstička godina za nama u Srpskoj po svim parametrima bila je više nego odlična, to potvrđuju i podaci Turističke organizacije RS, prema kojima za 25 odsto više noćenja je ostvareno, pretežno u banjskim mjestima i većim centrima poput Banjaluke, Jahorine, i Trebinja.\nDječiji fras i epilepsija u dječijem uzrastu, najčešće su simptomi kod kojih je potreban detaljan pregled ljekara specijaliste, odnosno neuropedijatra.\nU Delegaciji EU u Sarajevu su indirektno potvrdili da bez formiranja vlasti BiH neće moći dobiti ni pozitivno mišljenje o kandidaturi, a kamoli kandidaturu.\nU Srpskoj su, do sada, registrovana 33 slučaja gripa, od kojega je život izgubilo troje oboljelih koji nisu bili vakcinisani protiv ove zarazne bolesti.\nPutevi u bijeljinskoj regiji očišćeni su od snijega i saobraćaj se odvija bez zastoja, rečeno je Srni u nadležnom preduzeću "Bijeljina put".\nMinistarstvo poljoprivrede, šumarstva i vodoprivrede Republike Srpske danas je posredstvom Agencije za agrarna plaćanja Republike Srpske isplatilo 389.235 KM po osnovu podsticaja za poljoprivrednu proizvodnju.\nUdruženje građana Srpsko-ruska zajednica "Zavet" iz Bijeljine pozvalo je zainteresovane za učenje ruskog jezika da u četvrtak, 31. januara, prisustvuju pripremnom sastanku pred početak kurseva koje organizuje ovo udruženje.


Vest da je Sijera Leone povukla priznanje Kosova najpre treba da se potvrdi i da treba da se sačeka da ministar spoljnih poslova Kosova dobije informaciju o tome, kazao je premijer Kosova Aljbin Kurti (Albin).\nKurti je u utorak (3. marta) pozvao Srbiju da "zaustavi ofanzivu i odustane od destruktivnih politika naspram Kosova i njene državnosti".\nOn je na Fejsbuku napisao da na njegovu dobru volju o ukidanju takse na sirovine iz Srbije, u cilju ponovnog početka dijaloga i izgradnje konstruktivnih odnosa, Vlada u Srbiji odgovara intenziviranjem kampanje za povlačenje priznanja Kosova.\nKurti je naveo da će kao premijer pažljivo razmotriti nastalu situaciju i da će delovati u skladu sa interesima Kosova i njenih građana.\nKosovski ministar spoljnih poslova Glauk Konjufca ranije u utorak izjavio je Kosovo nema informaciju o povlačenju nezavisnosti od strane Sijera Leonea.\nIz kancelarije predsednika Kosova Hašima Tačija (Hashim Thaci) nema komentara na ovu vest.\nReakcija kosovskog premijera je usledila nakon saopštenja srpskog šefa diplomatije Ivice Dačića da je Sijera Leone povukla priznanje Kosova, što je obelodanio jutro nakon sastanka "dobre volje" između predsednika Kosova i Srbije u Beloj kući u Vašingtonu.\nU dokumentu koji je Radio Slobodna Evropa dobio od Ministarstva spoljnih poslova Srbije navodi se da je Vlada Sijera Leonea odlučila da povuče priznanje nezavisnosti Kosova. Na dokumentu za koji nam je iz Ministarstva saopšteno da je od Ministarstva spoljnih poslova Sijera Leonea, se međutim, ne vidi potpisnik, a navodi se da Vlada Sijera Leonea sa zabrinitošću gleda na zastoj u odnosima između Srbije i Kosova.\n“Vlada Sijera Leonea razmotrila je stav da je svako priznanje koje se desilo (ekspresno ili usled obavezne implikacije) u vezi sa nezavisnošću Kosova, bilo preuranjeno, kada se ima u vidu dijalog koji je u toku”, navodi se u dokumentu.\nVlade Siera Leonea je odlučila da povuče svako takvo priznanje nezavisnosti Kosova “dok očekuje obostrano prihvaljivo rešenje”, dodaje se u dokumentu.\nU dokumentu koji je Radio Slobodna Evropa dobio od Ministarstva spoljnih poslova Srbije navodi se da je Vlada Sijera Leonea odlučila da povuče priznanje nezavisnosti Kosova\nNa pitanje RSE ko je potpisnik dokumenta, iz Ministarstva je rečeno da je reč “o noti koja se ne potpisuje”.\nDačićeva objava je usledila i četiri dana od kako je premijer Kosova Aljbin Kurti saopštio da će ukidanje takse od 100 odsto na robu iz Srbije i BiH početi 15. marta, najpre za sirovinske proizvode. Od 1. aprila će biti uklonjena i potpuno ukoliko Srbija prekine kampanju povlačenja priznanja nezavisnosti Kosova i počne sa uklanjanjem trgovinskih barijera.\nUkidanje takse, kao i ukidanje kampanje Srbije protiv nezavisnosti Kosova, tražio je i specijalni izaslanik američkog predsednika za mirovne pregovore Kosova i Srbije Ričard Grenel.\n"Ukoliko želimo da krenemo napred sa ekonomskim razvojem, veoma je važno ukidanje takse od 100 odsto. To je nešto što treba da se desi istovremeno sa ukidanjem kampanje povlačenja priznanja nezavisnosti od strane Srbije", izjavio je Grenel u Prištini krajem januara.\nU međuvremenu, on je reagovao protiv delimičnog ukidanja takse, navodeći da Kurti pravi grešku u tom slučaju i zahteva potpuno ukidanje.\nIz Grenelovog ureda za sada još nema komentara po pitanju još jednog navodnog povlačenja priznanja Kosova.\n"Sa posebnim zadovoljstvom mogu da pokažem notu od Ministarstva spoljnih poslova u kojoj se navodi da Sijera Leone povlači priznanje Kosova kao nezavisne države i poštovaće rezultate do kojih se dođe u dijalogu, uz posredovanje EU i UN-a", istakao je Dačić, navodi se na sajtu Ministarstva spoljnih poslova Srbije.\nDačić koji je u poseti Sijera Leoneu naglasio je da je ovo "otpriznavanje" nezavisnosti Kosova od posebne važnosti za Beograd i podsetio da je Sijera Leone bila među prvim državama koja je priznala nezavisnost Kosova 2008. godine.


Na izborima koje će raspisati Srbija, glasaće se i na Kosovu? | KoSSev\nJoš uvek zvanično nije saopšten tačan datum održavanja vanrednih parlamentarnih, a po svemu sudeći i lokalnih izbora u Srbiji. Mediji licitiraju da će to biti 24. april, a premijer Srbije Aleksandar Vučić kaže da takve tvrdnje nisu nerealne. Izvesno je da će se za srpski parlament glasati i na Kosovu, ali će o načinu organizovanja ovih izbora Vlada Kosova dati konačni stav.\nPredhodni vanredni parlamentarni izbori u Srbiji održani su 16. marta 2014. godine, tada se za skupštinski saziv glasalo i na teritoriji Kosova, a to će verovatno biti slučaj i ove godine. Zvaničnici u Prištini ocenjuju normalnim to da građani sa dvojnim državljanstvom glasaju van teritorije neke zemlje, bilo to putem pošte, ili na biračkim mestima.\n"U svim normalnim državama se glasa putem pošte. Verujem da će ta mogućnost i u ovom slučaju biti ponuđena. Da li će imati otvorenih biračkim mesta na Kosovu ili ne, verujem da je još uvek rano pričati o tome. Mi bi o tome trebalo da govorimo u institucijama i sa CIK-om. Ranije su uz podršku OEBS-a otvarana biračka mesta, da li će opet biti tako, videćemo. Mislim da bi to bilo dobro za normalizaciju odnosa Prištine i Beograda da se svima onima koji imaju dvojno državljanstvo omogući da glasaju putem pošte," rekao je za RTK2 zamenik ministra lokalne samouprave na Kosovu Bajram Gecaj.\nIz Centralne izborne komisije Kosova nisu imali nikakav komentar na najave oko izbora koji bi trebalo da budu raspisani u Srbiji, rekavši da ova institucija nema nikakve ingerencije kada su u pitanju ti izbori. Sa druge strane, OEBS, koji je pružio podršku srpskim izborima na Kosovu 2012 i 2014-te godine odgovorio je putem elektronske pošte da:\n"OEBS nije dobio nikakav zahtev da na Kosovu asistira u procesu parlamentarnih izbora Srbije 2016. godine. Ako akteri ocene da je to potrebno, OEBS ċe biti spreman da pruži svoje usluge da ovaj proces bude omoguċen na Kosovu po uslovima koje akteri odrede. Do sada, nije bilo razgovora oko uloge OEBS-a u vezi sa ovim pitanjem," navodi ova organizacija.\nDo 2012. godine, lokalni izbori koje je raspisivala Srbija održavali su se i na delu teritorije Kosova. U Zvečanu i Zubinom Potoku su maja 2013. godine održani lokalni izbori, ali ih tadašnja Vlada Srbije nije priznala. Skupštinama opština Leposavić i Kosovska Mitrovica tada još uvek nije istekao mandat. Deo građana na severu Kosova je potpisao peticiju za organizovanje lokalnih izbora koju će predati predsednici skupštine, premijeru i predsedniku Srbije.\n"Nadam se da su nam šanse pola-pola, mada, imajući u vidu da ova vlast želi u Evopsku uniju, pretpostavljam da bez obzira na htenje, i na svoju političku dobit kada bi raspisala izbore, lično mislim da neće imati hrabrosti da raspiše lokalne izbore za Srbe na Kosovu. Naše je da se borimo, ako ne bude htela ova vlast, možda neka naredna hoće da ih raspiše," rekao je za RTK2 Marko Jakšić iz Srpskog nacionalnog veća severnog Kosova.\nPredsednik Vlade Srbije Aleksandar Vučić izjavio je da nije nerealno da vanredni izbori budu 24. aprila i dodao da izborna kampanja neće biti duže od 10 dana. Prema zakonu o izboru narodnih poslanika od dana raspisivanja do dana održavanja parlamentarnih izbora ne može proteći manje od 45 ni više od 60 dana.


Podatke nisu dostavili državna ministarstva, Parlament i Predsjedništvo BiH\nDa državne institucije nisu štedjele ni u 2020., pandemijskoj godini, pokazuje podatak da je 19 institucija samo na kafe, sokove i ručkove potrošilo skoro 90.000 KM.\nOvo su podaci koji su do sada pristigli kao odgovor na zastupničko pitanje, a riječ je tek o četvrtini institucija. Među 19 pristiglih odgovora nema onih iz ministarstava, Parlamenta BiH i Predsjedništva BiH, pa se očekuje da će krajnja cifra iznositi više stotina hiljada maraka.\nInstitucija ombudsmana za ljudska prava BiH na reprezentaciju je potrošila 2.725,47 KM, i to skoro 1.200 KM za vodu, sokove, kafu i čaj. Više od 1.150 KM potrošeno je na protokolarne poklone, između ostalog 250 KM za umjetničku sliku i 37 KM za uokviravanje u svrhu službene posjete ombudsmanu Slovenije, te 560 KM za deset primjeraka monografije “Vjerski objekti nacionalnih manjina u BiH”.\nSud Bosne i Hercegovine je na reprezentaciju potrošio 3.462,71 KM, i to za ugostiteljske usluge u Sudu koje pruža Služba za zajedničke poslove institucija BiH, za ugostiteljske usluge u Sudu koje je pružio vanjski dobavljač povodom odlaska sudije u penziju, za ugostiteljske usluge van službenih prostorija Suda te za nabavku poklona.\nAgencija za prevenciju korupcije i koordinaciju borbe protiv korupcije BiH u prošloj je godini potrošila 5.039 KM – za piće rukovodstva u okviru poslovnih susreta oko 1.200 KM, za jela i pića izvan Agencije oko 300 KM te za reklamni materijal više od 3.500 KM.\nInstitut za nestala lica BiH potrošio je 2.627 KM, i to mahom za dezinfekciju (801 KM) i flaširanu vodu (940 KM), dok je reprezentacija korištena i za kafu za goste, ručak za goste i vizitkarte.\nAgencija za razvoj visokog obrazovanja i osiguranje kvaliteta BiH u prošloj je godini na iće i piće potrošila 2.444 KM, Agencija za statistiku BiH 4.132 KM, Agencija za javne nabavke 2.297 KM, a Granična policija BiH 27.519 KM, s tim da je direktor potrošio najviše u decembru, skoro 8.000 KM.\nKo nije štedio\nKonkurencijsko vijeće BiH na reprezentaciju je dalo 6.346 KM, Pravobranilaštvo BiH 2.823 KM, Služba za zajedničke poslove institucija BiH 3.572 KM tokom sjednica kolegija i poslovnih sastanaka, Komisija za očuvanje nacionalnih spomenika BiH 1.738 KM, a Agencija za državnu službu BiH 2.345 KM.\nDirekcija za ekonomsko planiranje BiH potrošila je 2.132 KM, a Agencija za policijsku podršku BiH 3.935 KM. Arhiv BiH potrošio je 2.975 KM za nabavku pića u uredu direktora i zamjenika direktora, promociju projekta digitalizacije arhivske građe i održavanje sastanaka za donaciju skenera, Agencija za forenzička ispitivanja i vještačenja BiH potrošila je 6.650 KM, a Agencija za školovanje i stručno usavršavanje kadrova 5.907 KM.\nNajmanje je potrošila Centralna harmonizacijska jedinica (CHJ) Ministarstva finansija i trezora – 538,46 KM. Novac je dat za ugostiteljske usluge u prostorijama CHJ koje pruža Služba za zajedničke poslove institucija BiH te za nabavku vode za piće i korištenje aparata za vodu.\nLišen slobode suprug Alise Mutap, tereti se da je prijetio smrću Murizu Memiću


Miloš Biković sa gradonačelnikom Zoranom Radojičićem u Starom dvoru\nRadojičić je, budući da Biković poseduje značajno iskustvo u svetskoj kinematografiji, istakao da je volja glumca da stečeno znanje primeni u srpskoj kinematografiji jako važna, a da ujedno i svojim uspesima u inostranstvu promoviše glavni grad Srbije.\n- To je još jedan od načina da Beograd privuče turiste, ali i da grad učinimo lepšim i boljim. Miloš pored svega što radi stiže i da bude sjajan promoter Beograda, što je zaista za svaku pohvalu. Zadovoljstvo je videti mlade i uspešne ljude koji ne zaboravljaju svoje korene. Razgovarali smo i o projektima i oduševljen sam količinom ideja koje Miloš ima na profesionalnom planu - naglasio je gradonačelnik.\nTema razgovora bila je mogućnost promocije Beograda kroz filmske projekte za Rusiju\nRadojičić je naveo da postoji ideja o stvaranju filma koji bi bio vid kulturne promocije Beograda svuda u svetu, a pre svega u Rusiji gde Biković i najviše radi. Mladi glumac je saglasan sa idejom gradonačelnika i dodaje da u Rusiji već postoji auditorijum koji prati naš glavni grad.\n"Potencijal promocije Beograda kroz film je ogroman"\n- Potencijal promocije Beograda kroz filmsko ostvarenje je ogroman, budući da brojke govore da je neke naše projekte po epizodi gledalo i 16 miliona ljudi. Sve moje kolege iz Rusije i Kazahstana, koje su dolazile u Beograd, bile su oduševljene gradom - kazao je Biković.


Varheji: Ekonomski i investicioni plan za Zapadni Balkan od devet milijardi evra | Insajder\nEvropski komesar za proširenje Oliver Varheji predstavio je danas u Briselu novi godišnji Izveštaj Evropske komisije (EK) o napretku zemalja Zapadnog Balkana i novi ekonomski i investicioni paket za taj region od najmanje devet miliona evra.\nOn je istakao da je da je fokus EU sada na dugoročnom socio-ekonomskom oporavku Zapadnog Balkana i da je zbog toga Koledž komesara EU danas usvojio investicioni paket za region.\n„EK predlaže do devet milijardi evra iz fondova IPA 3, za period od 2021. do 2027. godine, radi jačanja investicionog kapaciteta regiona“, dodao je Varheji.\nOn je rekao da investicioni paket obuhvata pet ključnih oblasti, među kojima su transport i infrastruktura, čista energija, životna sredina, digitalna budućnost i privatni sektor i socijalni kapital.\nPlan treba da poboljša regionalnu integraciju i da približi Zapadni Balkan jedinstvenom tržištu, rekao je Varheji i dodao da je to „integralni deo procesa“ na putu regiona ka EU.\n„Jačanje investicija i ekonomskog rasta na Zapadnom Balkanu biće moguće jedino ako se vlade čvrsto obavežu i primene reforme zasnovane na evropskim vrednostima. Reč je o strukturnim ekonomskim reformama, jačanju vladavine prava, borbi protiv korupcije, poboljšanju javne administracije. To mora da bude ispunjeno da bi zemlje regiona napredovale ka EU“, naveo je Varheji.\n„Taj plan će pomoći da se Zapadni Balkan transformiše u jedan od najatraktivnijih regiona za investicije u svetu. Sprovođenje, naravno, treba da ide ruku pod ruku sa reformama", rekao je Varheji.\nU dokumentu se navodi da se region, pored ostalog, suočava sa izazovima slabe konkurentnosti, visoke nezaposlenosti i značajnog „odliva mozgova“ i dodaje da je Komisija zato predložila da najveći deo podrške iz Plana bude usmeren u ključne produktivne investicije i održivu infrastrukturu na Zapadnom Balkanu.


Američka poruka upozorenja\n''Ne može se sedeti na dve stolice istovremeno'' - naslov je pod kojim je NA TANJUG izvestila o obraćanju HOYT BRIAN YEEA, visokog funkcionera američkog State Departmenta u Beogradu 23. oktobra 2017.\nVisoki zvaničnik američkog Stejt departmenta Hoyt Brian Yee poručio je u Beogradu da se ne može sedeti na dve stolice istovremeno, navodeći da zemlja kao što je Srbija, koja želi da postane član EU, mora da pošalje vrlo jasnu poruku, a ne da balansira između dve strane. SAD ne razumeju zašto bi osoblje ruskog humanitarnog centra trebalo da dobije diplomatski imunitet, kaže Yee.\n"Važno je da zemlja načini strateški izbor, da to bude deo zvanične politike, kao što je to uradila Hrvatska kad je članstvo u EU stavila iznad svega ili Crna Gora kada je u pitanju NATO. Važne su vrednosti, da dela budu jača od reči, da se pošalje jasna poruka", rekao je Hoyt Yee.\nYee je naveo da je bitno i kako Srbija demonstrira opredeljenost za evropske vrednosti, jer je zemlja koju međunarodna zajednica pomno prati.\nYee je učestvovao na 17. srpskom ekonomskom forumu, gde je rekao da je vrlo optimističan kada je u pitanju region Zapadnog Balkana, uključujući Srbiju, posebno kada je reč o narednoj godini.\nKad je reč o situaciYee na Balkanu, Yee je naveo da je region od rata prešao veliki put, da poređenja nema, ali da se povodom stabilnosti i bezbednosti ništa ne može uzimati zdravo za gotovo.\n"Sveukupan trend je pozitivan, ali rizik od izbijanja sukoba i dalje postoYee, smatra Yee.\n"Na osnovu postupaka Rusije u regionu, čini se da ona želi da Balkan ostane slab i podeljen, a ne snažan i bolje integrisan u EU", poručuje Yee.\nYee kaže da je Aleksandar Vučić, i kao predsednik i kao premijer, jasno rekao šta je cilj Srbije, ali i da želi dobre odnose sa Rusijom.\nSadašnja američka administracija je jasno pokazala da je posvećena regionu, kaže Yee, a što se tiče uključivanja u dijalog Beograda i Prištine, napominje da su SAD deo tog procesa od početka.\n"Sve dok dve strane to budu želele, kao i EU, pomagaćemo, ali se nećemo nametati", poručio je Yee.\nVisoki zvaničnik američkog Stejt departmenta Brajan Hoyt Yee rekao je da SAD ne razumeju zašto bi osoblje ruskog humanitarnog centra trebalo da dobije diplomatski imunitet, istakavši da to nije norma u međunarodnoj zajednici.\n"Zašto Rusija to traži, zašto vrši pritisak na Srbiju da joj da nešto što nije norma u međunarodnoj zajednici?", rekao je Hoyt Yee novinarima u pauzi 17. srpskog ekonomskog foruma.\n"Zato verujemo da treba da se okrene partnerstvima, inicijativama koje će je približiti EU", rekao je Yee.\n"Predlažem našim partnerima u Srbiji da pitaju Rusiju šta ona čini da joj pomogne na putu ka EU. Ne vidimo kako bi dodeljivanje diplomatskog imuniteta personalu u centru pomoglo SrbiYee da ispuni cilj – članstvo u EU", zaključio je visoki američki zvaničnik.\nO PENZIONISANOM GENERALU LAZAREVIĆU\nDa neko ko je osuđen za ratne zločine može da bude predavač na Vojnoj akademiji, nije dobar znak opredeljenosti Vlade da ratni zločini budu kažnjeni, rekao je Hoyt Yee.\n"Bez obzira na to da li su odslužili kaznu ili ne, oni se smatraju odgovornim", rekao je Hoyt Yee novinarima u pauzi 17. srpskog ekonomskog foruma.\nIz razgovora sa liderima na Balkanu, jasno je da postoji opredeljenost da oni koji su počinili ratne zločine budu predati pravdi, kaže Hoyt Yee.\n"Važno je da dela potkrepe reči. Nastavljamo da pratimo napredak na tom polju u svim zemljama Zapadnog Balkana gde postoji pitanje ratnih zločina. U Srbiji ohrabrujemo takođe vlasti da javnosti pokažu opredeljenost da se dođe do pravde. Otuda i izjava ambasadora (Kaila) Scota (u vezi sa Lazarevićem)", rekao je Hoyt Yee.


Zorana bi Čolu, mi joj predlažemo Boru za avion - Jutarnji GLASnik\nPosted on 19/04/2017 20/04/2017 Author Redakcija Jutarnji GLASnik\tComment(0)\nMinistarka građevinarstva, saobraćaja i infrastrukture Zorana Mihajlović izjavila je danas da će predložiti „Er Srbiji“ da jedan avion te kompanije nosi ime pevača Zdravka Čolića.\n„On je prosto legenda i traje dugo, i ja bih volela da isto toliko traje i Er Srbija i predlog mog ministarstva je da jedan avion nosi ime Zdravka Čolića“, rekla je Zorana Mihajlović za TV Pink, navodi se na sajtu te televizije.\nRedakcija Jutarnjeg Glasnika se ne slaže sa predlogom Zorane Mihajlović, te taj njen predlog smatramo diskriminacijom među našim muzičkim umetnicima.\nAko je morao jedan avion da se nazove po Goranu Bregoviću, rođenom Sarajliji, zašto bi i drugi Sarajlija dobio avion sa svojim imenom, a nije javno podržao Aleksandra Vučića.\nNaš predlog je Bora Drljača. I Bora je legenda i traje dugo, žene ga obožavaju možda i više od Čole, a takođe nije rođen u Srbiji.\nFoto: volimpodgoricu.me/ arhiva alo, Nenad Đorđević, Twiter\nPredlažemo ministarki da razmisli o našem predlogu, te ako nije dovoljno dobro upoznata sa kvalitetima našeg legendarnog Bore, što pre da ga upozna i sazna više o njegovom liku i delu.\nOvom prilikom joj predlažemo da se svakom avionu, bilo putničkom, vojnom ili onom za zaprašivanje komaraca, da ime po nekom pevaču ili popularnoj pevaljki, jer Srbija nema drugih umetnika ili naučnika, književnika ili daleko bilo heroja koji su zaslužili da neki avion bude nazvan po njima.\nFoto: volimpodgoricu.me/ arhiva alo, Nenad Đorđević, Twiter,\nZdravko Čolić objavio spot za pesmu „Tebe čuvam za kraj“\nTagged ZDRAVKO ČOLIĆ, ZORANA MIHAJLOVIĆ


3. 2. 2010. / 15.38\nU Beogradu je 26. i 27. januara održana dvodnevna konferencija ministara prosvete zemalja Zapadnog Balkana pod nazivom "Sposobnosti nastavnika u različitim demokratskim društvima – uporedni pregled razvoja u zemljama Zapadnog Balkana". Na konferenciji su učestvovali predstavnici Hrvatske, Crne Gore, Albanije, Makedonije, Slovenije, Bosne i Hercegovine, Švajcarske, UNICEF-a i drugih zemalja i organizacija. Konferenciju su organizovali Ministarstvo prosvete Srbije i Savet Evrope.\nMinistar prosvete Žarko Obradović rekao je, otvarajući skup, da se uvođenjem Bolonjske deklaracije u obrazovni sistem Srbije nije bavilo kvalitetom obrazovanja nastavnika i ocenio da oni stiču odlično obrazovanje iz akademskih disciplina, ali ne i generičke sposobnosti neophodne za kvalitetan rad u školama.\nPrema njegovim rečima, Zakon o osnovama sistema obrazovanja i vaspitanja, koji je nedavno usvojen, bavi se "transverzalnim kompetencijama" nastavnika, odnosno veštinama koje se odnose na prevenciju nasilja u školama, motivaciju učenika za učenje, izgradnju tolerancije, sprečavanje diskriminacije i drugo.\nDirektorka Direkcije za obrazovanje i jezike Saveta Evrope (SE) Olof Olafsdotir, izrazila je zadovoljstvo što je inicijativa za održavanje konferencije potekla iz regiona, a ne iz SE-a. Ona je istakla da se transverzalne kompetencije nastavnika mogu nazvati veštinama koje se pre svega odnose na osposobljavanje đaka da uče i primenjuju stečeno znanje. "Nastavnik matematike pored tog predmeta treba da prenosi i građanske vrednosti učenicima", kazala je Olafsdotir i navela da je cilj konferencije doprinos boljoj saradnji u regionu uz poštovanje različitosti.\nĐaci ćute o nasilju\nOko 80 odsto učenika prisustvovalo je tučama, a više od polovine zastrašivanju, pokazalo je prvo veliko istraživanje o prisutnosti nasilja, sprovedeno među učenicima deset srednjih škola u Beogradu, Novom Sadu, Velikoj Plani i Smederevskoj Palanci u okviru dvogodišnjeg projekta i kampanje "Srbija bez nasilja". Oko 77 odsto učenika nasilje ne bi smelo da prijavi zbog straha od osvete, dok više od 81 odsto njih očekuje zaštitu od škole. Istraživanje u kome je učestvovalo hiljadu srednjoškolaca obuhvatilo je i Veliku Plani i Smederevsku Palanku u kojima su neka ranija istraživanja pokazala porast nasilja. Ipak, fizička agresivnost najizraženija je u Beogradu, a najmanje prisutna u Novom Sadu.\nO nasilju u okolini izveštava 20, dok o nasilju od strane drugih učenika govori oko 50 odsto đaka. Ocena 48,7 odsto ispitanika je da agresivnost nekih učenika ugrožava i njihovu bezbednost, a 34 odsto govori o postojanju grupa učenika koji terorišu. Samo 75 učenika smatra da je nasilnik bio kažnjen i 160 da je maltretirana osoba posle bila zaštićena. Lično iskustvo maltretiranja ima 105 srednjoškolaca. Rezultati istraživanja pokazuju da je prisutno i fizičko i verbalno nasilje od strane nastavnika, kao i da za većinu učenika ne postoji osoba kojoj bi poverili da trpe neki od vidova nasilja.\nVeću fizičku agresivnost pokazuju učenici sa lošijim uspehom, dok su verbalnom sukobu skloniji bolji učenici koji su u većem procentu svesniji prisutnosti nasilja. Takođe, istraživanje pokazuje i velike distance kada je reč o odnosu prema nacionalnim manjinama, homoseksualcima ili osobama sa invaliditetom. Prema rečima autora projekta, iako su podaci poražavajući, rezultati su pokazali da postoji povećanje svesti o prisutnosti nasilja. Ipak, postoji spremnost mladih da sami pomognu osobi koja trpi nasilje (oko 68 odsto), kao i veliko poverenje u školu (81,8 odsto) da preduzme mere zaštite od nasilja.\nKonkurs za buduće lidere\nU drugi krug konkursa za buduće poslovne lidere "Koka-kola talenti", prošlo je 137 studenata koji su ispunili postavljene uslove konkursa i poslali validne prijave, saopštili su danas organizatori konkursa. Kandidati koji su ispunili uslove, u ponedeljak, 1. februara, polagali su test opštih sposobnosti u amfiteatru beogradskog mašinskog fakulteta. Nakon ove, slede još dve faze selekcije, procena kompetencija kroz pojedinačne i grupne vežbe i završni intervjui. Posle svih provera biće izabrano sedam najboljih studenata koji imaju potencijal i poseduju sve neophodne karakteristike da postanu vrhunski menadžeri u jednoj međunarodnoj kompaniji. Kako je saopštila kompanija Koka-kola, odabrani će učestvovati u obukama i treninzima koje kompanija organizuje, a uz to će dobiti i finansijsku podršku od 2000 evra po akademskoj godini do završetka studija. Pravo da konkurišu imali su studenti koji su ispunili uslov za upis treće godine studija fakulteta čiji je osnivač Republika Srbija, koji imaju prosek 8,5 ili veći, znaju engleski jezik i rad na računaru. Sve informacije o konkursu nalaze se na internet stani www.cchbc–talents.co.rs.


IZ REGIONALNOG SISTEMA VEĆE KOLIČINE VODE LOKALNIM PREDUZEĆIMA -USKORO UGOVOR I SA NOVSKIM VODOVODOM – Radio Herceg Novi\n20. Januar, 2020 8:42 pm\nHomeDruštvoIZ REGIONALNOG SISTEMA VEĆE KOLIČINE VODE LOKALNIM PREDUZEĆIMA -USKORO UGOVOR I SA NOVSKIM VODOVODOM\njun. 13, 2018 at 7:46 pm\nIZ REGIONALNOG SISTEMA VEĆE KOLIČINE VODE LOKALNIM PREDUZEĆIMA -USKORO UGOVOR I SA NOVSKIM VODOVODOM\nprije 2 godine nema komentaraJP Regionalni vodovod za Crnogorsko primorje\nPredstavnici JP Regionalni vodovod Crnogorsko primorje i hercegnovskog Vodovoda usaglasili su sva pitanja oko isporuke vode tokom ovoga ljeta iz Regionalnog vodovoda, a potpisivanje ugovora očekuje se do kraja juna-saopštili su iz JP Regionalni vodovod. Kako navode iz tog preduzeća opštinama na primorju isporučuju za 21 % veće količine vode nego prethodne godine, za 32% u odnosu na 2016.\n-Ovi podaci dobijaju još više na značaju ako se zna da ViK Ulcinj i ViK Herceg Novi u ovom trenutku ne preuzimaju još uvijek vodu iz Regionalnog vodovoda, što još više naglašava činjenicu da se iz RVS isporučuje veća količina nego prethodnih godina. Sa ViK Herceg Novi i ViK Ulcinj smo usaglasili skoro sva pitanja i očekujemo njihovo potpisivanje do kraja juna -saopštavaju iz JP Regionalni vodovod.\nNavode i da ako se uzmu u obzir podaci o isporuci vode iz regionalnog vodovodnog sistema lokalnim vodovodnim preduzećima, turistička sezona je otpočela bolje od prošlogodišnje.\n-Rekordi u isporuci vode koje naše preduzeće kontinuirano bilježi posljednjih godina, najbolje govore u prilog tvrdnji da je regionalni vodovodni sistem najznačajniji infrastrukturni projekat koji je Vlada Crne Gore realizovala nakon obnove nezavisnosti, koji je donio ogroman napredak u razvoju Crnogorskog primorja i države Crne Gore. Upravo zahvaljujući regionalnom vodovodnom sistemu, najznačajnija privredna grana u Crnoj Gori – turizam, nesmetano se odvija, a benefiti koje u tom smislu ostvaruju i stanovnici Crnogorskog primorja i turisti koji ovaj predio posjećuju, zaista su nemjerljivi -poručuju iz JP Regionalni vodovod za Crnogorsko primorje.\nOni su dali i prikaz količina vode koje su lokalna vodovodna preduzeća preuzimala na dan 13.06. u 2018, 2017. i 2016. godini izraženih u l/s\nOpština 2018. godina (l/s) 2017. godina (%) 2016. godina (%)\nBudva 120 138 133\nKotor 175 80 40\nTivat 70 64 54\nBar 20 22 50\nUlcinj 0 15 15\nHerceg Novi 0 0 0\nUKUPNO 385 319 292\nTagovi:JP Regionalni vodovod za Crnogorsko primorje\nNEFORMALNO, ALI U MJESTU KONAČNO SPREMNOM ZA SEZONU, ĐENOVČANI ZAPOČELI LJETNJE PROGRAME\nSAOBRAĆAJKA U IGALU -MOTOCIKLISTA POVRIJEĐEN


Prijem za zlatne ljiljane – inmedia.ba\n0 9 Oktobra, 2012 16:15\nNačelnik općine Sanski Most, dr. Mustafa Avdagić , organizirao je danas, povodom obilježavanja Dana općine Sanski Most, tradicionalni prijem za nosioce najviših armijskih i policijskih priznanja „Zlatni ljiljan“ i „Zlatna policijska značka“, kao i za porodice šehida i poginulih boraca.\nNa ovome skupu načelnik Avdagić odao je priznanje pripadnicima ove populacije za sve ono što su učinili u toku ratnog perioda, ali i i nakon rata u obnovi države Bosne i Hercegovine. On je naglasio da će općina Sanski Most u narednom periodu nastaviti brinuti i pomagati pripadnike boračkih populacija i nosioce najviših ratnih priznanja. Na području općine Sanski Most živi dvanaest preživjelih nosilaca pomenutih najviših armijskih ratnih priznanja, dok je trinaest vojnika i policajaca odlikovano posthumno.\nU općini Sanski Most registrovane su 94. porodice šehida i poginulih boraca koje su evidentirane u općinskim organizacijama Sanski Most i Prijedor.I ove godine općina Sanski Most je za zvanice , u povodu obilježavanja Dana općine obezbjedila prigodne darove. Načelnik Avdagić je na kraju pozvao sve prisutne da svojim prisustvom uveličaju sve programske sadržaje u okviru ovogodišnje manifestacije obilježavanja Dana općine koji će se odvijati u narednim danima.\nTurci povlače kandidaturu kako bi Sarajevo dobilo druge Olimpijske igre


Elektrotehnički fakultet, 08.10.2020\n/ ELEKTROTEHNIČKI FAKULTET /STUDIJSKI PROGRAMI /OSNOVNE /ELEKTRONIKA, TELEKOMUNIKACIJE I RAČUNARI /TEORIJA INFORMACIJA I KODOVA /OBAVJEŠTENJA /НАСТАВА 2020/21\nNastava iz Teorije informacija i kodova održavaće se uživo po objavljenom rasporedu. Materija je takva da se relativno teško može predavati u digitalnom virtuelnom formatu a ujedno predmet prati relativno mali broj studenata pa smo u prilici da tako organizujemo nastavu. Zamolio bih sve kolege da poštuju epidemiološke mjere nošenje maske, dezinfekcija i držanje distance kako bi pored sticanja znanja sačuvali zdravlje svih nas kao i onih sa kojima se srijećemo van zgrade Univerziteta.\nPlan je da prvi kolokvijum u slučaju da se zadrži ovakav način nastave održimo 12. novembra, prije lekcije o komunikacionom kanalu a ako se prije toga datuma pređe u potpunosti u režim predavanja na daljinu. Ako dođe do prekida nastave uživo gradivo za prvi kolokvijum bi obuhvatilo i lekciju o komunikacionom kanalu kao i ranijih godina.\nU poslednjoj suboti decembra mjeseca branili bi se seminarski radovi a u prvoj nedjelji poslije novogodišnih i božićnih praznika bi bio popravak prvog kolokvijuma. U januaru bi išao završni ispit i njegova popravka. Ovo je sve ponovo pod pretpostavkom da će nastave se odvijati uredno.\nStudenti iz prethodnih generacija mogu da zadrže bodove sa seminarskih ili da ih dorade ako su im određeni (o tome treba obavjestiti predmetnog nastavnika).\nPokušaćemo da se što je moguće kraće zadržavamo u zatvorenom prostoru ali napomenjemo da ćemo ujedno nastojati da obradimo kompletno predviđeno gradivo bez kompromisa.\nнастава 19.нов 2020\nRezultati odbrane seminarskih radova i drugog kolokvijuma\nTermin odbrane seminarskih radova


Popis stanovništva može odrediti budućnost BiH - Kamenjar\nPotpredsjednik SDS-a Mirko Šarović danas je u Istočnom Sarajevu održao konferenciju za novinare, na kojoj je govoreći o aktualnim pitanjima u Republici Srpskoj i BiH istaknuo pitanje predstojećeg popisa stanovništva BiH.\nSrpska demokratska stranka BiH smatra da “popis u listopadu ima povijesni značaj i da ima dalekosežne reperkusije te da u nekim svojim elementima može odrediti budućnost prostora BiH u cjelini”.\n– U tom smislu SDS je pozvao građane da se pripreme za ovaj popis, što će ponoviti bezbroj puta u narednih 60 dana. SDS sa ovom konferencijom počinje jednu vrstu kampanje u kontinuitetu za popis stanovništva da animira građane da se pripreme i izađu na popis stanovništva BiH – kazao je Šarović nakon pres-konferencije.\nOvo je, dodaje, poseban poziv svim strukturama vlasti uključujući posebno poziv Vladi Republike Srpske da “učini sve kako bi se omogućio izlazak građana na popis i kako bi se uspostavila takva kontrola da se na taj način preduprijede eventualne moguće manipulacije s popisom stanovništva BiH”.\n– Neke političke stranke ne samo što su počele predizbornu kampanju već i javno licitiraju s kandidatima za funkcije u RS-u i institucijama BiH, a s ciljem skretanja pažnje s najvažnijih životnih pitanja – rekao je potpredsjednik SDS-a.\nRelated Topics:hrvatski zetinovatoriMalaysia Technology EXPOVeliki uspjeh hrvatskih inovatora


Stejt department plasirao izveštaj o Srbiji: Pohvale na planu borbe protiv terorizma, nadležni zadovoljni!\nStejt department ukazuje da Srbija sprovodi Nacionalnu strategiju za prevenciju i suzbijanje terorizma u periodu 2017-2021, kao i prateći Akcioni plan, kojim nastoji da identifikuje rane faktore koji vode terorističkoj radikalizaciji, ali i da unapredi bezbednost građana i doprinese presretanju pretnji koje dolaze s društvenih mreža\nFoto: MUP/Ilustracija 24sedam\nAmerički Stejt department je u godišnjem izveštaju o terorizmu naveo da Srbija ulaže napore u borbi protiv terorizma i nastavlja saradnju sa SAD i međunarodnim partnerima, a među glavnim problemima označeno je kretanje novca i oružja kroz region, regrutovanje boraca povratnika, kao i samoradikalizacija terorista kroz rasno ili etnički motivisane ideologije povezane sa nacionalizmom ili nacionalističkim grupama.\n- Srbija ulaže napore u borbi protiv terorizma i nastavlja saradnju sa Sjedinjenim Državama i međunarodnim partnerima. U septembru 2020. se obavezala da će proglasiti Hezbolah terorističkom organizacijom i proširiti saradnju kroz primenu sistema za proveru putnika. Članica je Globalne koalicije za borbu protiv Islamske države - navodi se u izveštaju Stejt departmenta.\nU tekstu se kaže da Srbija kažnjava krivična dela poput međunarodnog terorizma, podsticanja, vrbovanja, upotrebe smrtonosnih uređaja, uništavanja i oštećenja nuklearnih objekata, finansiranja terorizma i udruživanja u svrhe terorizma.\nU izveštaju se još navodi da se kaznena politika razlikuje u zavisnosti od toga da li se radi o povratnicima sa ratišta u Siriji ili onima koji su ratovali na istoku Ukrajine.\nOdluka Vlade Srbije: Umanjenje decembarskog računa za struju zbog prekida u snabdevanju\nŽofre: Odlukom o otvaranju klastera EU poslala snažan politički signal Srbiji\nHitan sastanak predsednika Vučića sa članovima Vlade i šefovima energetskog sektora\nNije pitanje da li, nego kada će Srbija ući u EU\n- Čini se da Ministarstvo unutrašnjih poslova primenjuje različite standarde u kažnjavanju stranih boraca u ta dva sukoba, povratnicima iz Sirije izriču se presude do 15 godina zatvora, dok većina povratnika iz Ukrajine biva osuđena na uslovne kazne - precizirano je u izveštaju.\nPrimećeno je da se Vašingtonskim sporazum o ekonomskoj normalizaciji sa tzv. Kosovom Srbija obavezala da primeni dogovore o razmeni podataka sa SAD i da ojača bezbednosne mere.\n- U skladu sa istim sporazumom Srbija se obavezala da će Hezbolah u celini proglasiti terorističkom organizacijom i u potpunosti primeniti mere za ograničavanje operacija i finansijskih aktivnosti - navodi u izveštaju Stejt department.\nU odeljku koji se odnosi na resurse kojima Srbija raspolaže, navedeno je da su u toj oblasti potrebna poboljšanja, ali i da je zabeležen napredak.\nUz to Srbija je označena kao članica Manivala (MONEYVAL), tela Saveta Evrope (SE) za borbu protiv pranja novca i finansiranja terorizma, regionalne organizacije nadležnosti poput Međudržavnog tela za kontrolu i sprečavanje pranja novca (FATF), kao i Evroazijske grupe za borbu protiv pranja novca (EAG).\nStejt department ukazuje da Srbija sprovodi Nacionalnu strategiju za prevenciju i suzbijanje terorizma u periodu 2017-2021, kao i prateći Akcioni plan, kojim nastoji da identifikuje rane faktore koji vode terorističkoj radikalizaciji, ali i da unapredi bezbednost građana i doprinese presretanju pretnji koje dolaze s društvenih mreža.\nTakođe, osim bliske saradnje sa svim relevantnim međunarodnim organizacijama, poput Ujedinjenih nacija, INTERPOL-a, EUROPOL-a, Partnerstva za mir ili američkog Sekretarijata za unutrašnju bezbednost, u izveštaju je navedeno da Srbija ima razvijene odnose u smislu granične bezbednosti sa Bugarskom, Mađarskom, Rumunijom, kao i partnerstvo sa Bosnom i Hercegovinom i Hrvatskom.\nKako je zaključeno u izveštaju blisku saradnju ostvaruje i sa Albanijom, Severnom Makedonijom i Crnom Gorom.\nSAD Srbija Hezbolah borba protiv terorizma izveštaj stejt departmenta


Ovog četvrtka u Fabrici kafanske karaoke uz Jelen pivo\nFabrika - Fabrique\nObjavljeno 29.04.2015. u 19h\nOvog četvrtka 30. aprila u popularnom klubu Fabrika u Zrenjaninu održaće se pravi kafanski karaoke obračun, a sve to u znaku Jelen piva.\n– Dragi prijatelji, Nakon nekoliko meseci slušanja pesme „Naša stvar” koja je postala veliki kafanski hit, a nadamo se osvojila i Vaše srce – red je da svi zajedno zapevamo! Zadovoljstvo nam je da Vas pozovemo na prve „Naša stvar kafanske karaoke” .\nUčesnici sami biraju pesmu kojom će se predstaviti publici, a stručni žiri će svojim glasovima odabrati pobednika koji će se direktno plasirati u veliko finale koje će biti održano u junu u Beogradu.\nPobednik večeri osvojiće specijalnu nagradu „Kafansko veče za najbolje prijatelje”, kao i brojne poklone Jelen Piva, dok tri prvopasirana učesnika u velikom finalu očekuju iPhone 6+, GoPro kamera i laptop.\nTakođe, pobednici u superfinalu osvojiće i specijalnu nagradu „VIP poseta Guči”, za sebe i prijatelja po izboru. Ponestite samo lepo raspoloženje…


Velika evakuacija stanovništva u Brindiziju radi deaktiviranja bombe iz Drugog svetskog rata (FOTO) | Novosti.RS\n15. 12. 2019. u 11:13\nBomba duga metar i teška preko 200 kilograma pronađena je 2. novembra tokom radova na renoviranju bioskopske dvorane oštećene je građevinskom mašinom, prenosi dnevnik La Republika (La Repubblica).\nStanovništvo je evakuisano u krugu od preko 1,5 kilometara od mesta gde je bomba pronađena, do je u krugu od 500 metara isključen plin. Dok budu radili demineri vazdušni saobraćaj i železnica će takojde biti u prekidu u toj zoni.\nViše od 1.000 pripadnika snaga bezbednosti i 250 volontera Civilne zaštite učestvuju u ovoj operaciji.\nPrema agenciji AGI, evakuacija više od polovine stanovnika ovog grada od oko 87.000 stanovnika počela je juče prebacivanjem 217 zatvorenika iz lokalnog zatvora u druge zatvore.\nOperacija treba da se završi do kraja prepodneva, naveli su lokalni zvaničnici.


Sunčano i sparno, ponegdje mogući pljuskovi | Društvo\nSunčano i sparno, ponegdje mogući pljuskovi | MONDOBA\nSunčano i sparno, ponegdje mogući pljuskovi 0 Podijeli Podijeli na facebook Podijeli na twitter Podijeli na viber Pošalji na mail\n17.08.2020. / 08:00 08:05\nSunčano i sparno, ponegdje mogući pljuskovi\nAutor mondo.ba/SRNA 17.08.2020. / 08:00 08:05\nU BiH će danas biti sunčano i sparno, uz razvoj oblačnosti i mogućnost za kišu i pljuskove, uglavnom u centralnim i višim krajevima.\nNajviša dnevna temperatura vazduha biće od 27 do 31, na planinama, a na sjeveru i jugu oko 34 stepena Celzijusova, saopšteno je iz Republičkog hidrometeorološkog zavoda.\nTemperatura vazduha izmjerena u 7.00 časova: Sokolac 12 stepeni, Han Pijesak 13, Sarajevo, Tuzla, Mrkonjić Grad i Rudo 16, Bileća 17, Banjaluka i Bijeljina 18, Prijedor, Brčko i Novi Grad 19, Trebinje 21 i Neum 24 stepena Celzijusova.\nJutarnja magla smanjuje vidljivost na području Mrkonjić Grada i Prijedora, te dolinom rijeke Bosne, saopšteno je iz Auto-moto saveza Republike Srpske.\nSaobraćaj se na većini puteva u Republici Srpskoj i Federaciji BiH /FBiH/ odvija redovno, bez zastoja i posebnih ograničenja.\nStranci koji su u braku sa BiH državljaninom/kom uz prikaz vjenčanog lista mogu ući u BiH bez testa. Isto važi i za djecu stranih državljana, čiji je jedan od roditelja državljanin BiH /za maloljetnu djecu uz prikaz rodnog lista/.\nUlazak u Crnu Goru iz BiH moguć je samo uz negativan PCR test star ne više od 72 časa ili pozitivan rezultat antitijela na novi virus korona klase IGG dobijen ELISA serološkim testom starim ne više od 72 časa urađenim u akreditovanim laboratorijima iz BiH.\nDjeca do pet godina starosti ne moraju imati urađen jedan od ovih testova da bi ušla u Crnu Goru.\nNa magistralnom putu Pale-Sarajevo, na lokalitetu kamenoloma Ljubogošta, danas od 15.00 do 16.00 časova biće privremeno obustavljen saobraćaj maksimalno 15 minuta zbog minerskih radova.\nOd danas na magistralnom putu Srbac-Derventa biće izmijenjen režim saobraćaja, naizmjeničnim propuštanjem vozila od 7.00 do 17.00 časova.\nNa magistralnom putu Ljubinje-Trebinje, dionica Ljubinje-Trnovica jedan, skretanje za Ravno, svakim danom osim nedjelje saobraćaj se obustavlja od 8.00 do 14.00 časova, a vozila preusmjeravaju na put Stolac-Do-Berkovići-Krivača-Bileća-Trebinje.\nU toku je asfaltiranje na magistralnom putu Brčko-Bijeljina, na dionici od kružnog toka Ilićka do table grada "Brčko" u mjesnoj zajednici Gredice. Saobraćaj je regulisan naizmjeničnim propuštanjem vozila i pomoću svjetlosne signalizacije.\nNa regionalnom putu Crna Rijeka-Bjelajce saobraćaj svaki dan, osim nedjelje, bude obustavljan u periodu od 8.00 do 16.00 časova. Izvan vremena obustave, saobraćaj se odvija naizmjenično, jednom trakom, uz regulaciju svjetlosnom signalizacijom.\nNa dijelu regionalnog puta Ugljevik-Glavičice, u rejonu Starog Ugljevika, zbog aktiviranog klizišta odvijanje saobraćaja je usporeno, naizmjenično jednom trakom, kao i na regionalnom putu Priboj-Lopare, u naseljenom mjestu Priboj, preko mosta na Labuđanskoj rijeci, zbog oštećenja mosta.\nNa dionici magistralnog puta Jablanica-Mostar, poslije mosta Begića i Begovića, učestali su odroni zemlje i kamenja na kolovoz.\nZa danas su, u vremenu od 7.00 do 17.00 časova, najavljeni sanacioni radovi na magistralnom putu Kiseljak-Busovača, dionica Jehovac-Brestovsko, zbog čega će se saobraćati jednom trakom, naizmjenično.


Pomoć kompanija mladima bez roditeljskog staranja u započinjanju samostalnog života (VIDEO) | Novinska agencija Beta\nDRUšTVO | 30.07.2021 14:20 > 30.07 14:30\nPomoć kompanija mladima bez roditeljskog staranja u započinjanju samostalnog života (VIDEO)\nČlanovi Foruma za odgovorno poslovanje (FOP) i ambasador SAD-a u Srbiji Entoni Godfri učestvovali su danas u radionici sa mladim štićenicima "Centra Zvezda" iz Beograda, koji su izašli iz sistema socijalne zaštite i počinju da žive samostalno.\nDogadjaj je označio završetak niza volonterskih aktivnosti proteklog meseca u organizaciji FOP-a, a u okviru volonterskog dogadjaja "Naš Beograd", uz podršku Američke agencije za medjunarodni razvoj USAID.\nIzvršni direktor FOP-a i Smart kolektiva Neven Marinović izjavio je da je ovo je trinesti put da ova organizacija uz podršku USAID-a sprovodi volontersku akciju "Naš Beograd" čiji je cilj da mobiliše ljude koji rade u privatnom sektoru da na neki način doniraju svoje vreme, znanje i trud i da pomognu različitim ustanovama i institucijama.\n"Ove godine smo tokom jula imali niz aktivnosti gde su volonteri išli u nekoliko vrtića, organizacija, gde smo se družili sa korisnicima i pomagali im da unaprede svoje aktivnosti. Promovišemo koncept da zaposleni mogu na taj način da doprinesu društvu i da pomognu onima kojima je pomoć potrebna", naveo je Marinović.\nOn je rekao da mladi bez roditeljskog staranja kada postanu punoletni često ispadnu iz sistema i da im je potrebna podrška, poput toga da se zaposle, kao i da kompanije mogu da ih podrže kroz prakse ili obuke koje će im pomoći da lakše nadju posao i da žive samostalni život.\n"U forumu ima 30 kompanija i to su uglavnom velike firme, ali radimo sve više i sa malim i srednjim preduzećima. Firme doniraju novac, robu, ali i znanje, takodje mobilišu svoje zaposlene da i oni učine isto", objasnio je Marinović.\nPredsednica "Centra Zvezda" Tatjana Dražilović kazala je da godišnje u Srbiji oko 600 mladih izadje iz sistema socijalne zaštite na različitim osnovama, a da je podrška potrebna za njih oko 350 posle izlaska iz doma za nezbrinutu decu ili hraniteljske porodice.\nPrema njenim rečima "Centar Zvezda" od 2015. godine ima program koji se zove "Kuća mogućnosti" za mlade bez roditeljskog staranja, koji imaju 18 godina i moraju da izadju iz domova ili hraniteljskih porodica i nisu spremni da žive samostalno.\n"Za vreme boravka u našoj kući koje je u proseku dve godine, oni završe neku edukaciju, zaposle se, nauče veštine praktične za život. Nakon izlaska od nas mi smo tu da ih podržimo i opremimo ukoliko je potrebno i trudimo se da sa njim ostanemo u kontaktu", rekla je Dražilović.\nOna je dodala da "Kuća mogućnosti" postoji u Beogradu, gde trenutno boravi 10 mladih, ali i u Kragujevcu i Nišu, a plan je da nikne i u Novom Sadu.\nAmbasador SAD-a u Srbiji Entoni Godfri, izjavio je da FOP i kompanije koje ga predstavljaju znaju da se i najbolje firme ponašaju kao dobre komšije i daju svoj doprinos zajednici.\n"Ove godine smo udružili snage u korist 'Centra Zvezda' koji pomaže mladim ljudima bez roditeljske podrške da na najbolji i najlakši način udju u svet odraslih i započnu svoj nezavisni život. Siguran sam da su medju ovom decom budući učitelji, naučnici, sportisti, umetnici Srbije, ali iznad svega dobri i odgovorni gradjani koji će doprineti njenom prosperitetu", zaključio je Godfri.\nAkcija "Naš Beograd" je deo Projekta za unapredjenje okvira za davanje koji finansira USAID i sprovodi Koalicija za dobročinstvo, koju predvodi Fondacija Ana i Vlade Divac. Ostale članice Koalicije su Trag fondacija, Smart kolektiv, Catalyst Balkans, FOP, Srpski filantropski forum i Privredna komora Srbije.


SVEČANOST U PALATI SRBIJA: Vučić se obratio najmlađima na kraju Dečije nedelje\n11. 10. 2020. u 10:29 >> 10:29\nPREDSEDNIK Srbije Aleksandar Vučić prisustvovovao je danas svečanom zatvaranju "Dečije nedelje 2020" u Palati Srbija.\nTradicionalna manifestacija "Dečija nedelja" obeležena je ove sedmice u čitavoj Srbiji pod sloganom "Podeljena sreća dva puta je veća".\nNakon obilaska štandova na kojem je predstavljeno 50 najboljih umetnički radova dece na temu "Zašto volim Srbiju", predsednik je podelio plakete u tri kategorije i jednu specijalnu nagradu.\nKategorije koje su nagrađivane su od prvog do četvrtog razreda, petog do osmog i za najbolji umetnički rad iz dijaspore.\nVučić je rekao da je pričitao radove dece i da je mislio da su nove generacije te koje se razumeju u virtuelni svet i da manje uče, da su manje pismene od prethodnih generacija.\n- Radovi koje sam pročitao su zaista neverovatni - kazao je Vučić i dodao da su deca u svojim radovima pokazala koliko vole Srbiju.\nPredsednik Republike Srbije Aleksandar Vučić prisustvovao je svečanom zatvaranju "Dečije nedelje 2020".\nA post shared by Aleksandar Vučić (@buducnostsrbijeav) on Oct 11, 2020 at 1:39am PDT\n-Sreo sam se ovde sa dvojicom dečaka koji su nažalost slepi, ali oni će biti svetski prvaci u šahu. Veoma je važno da posvetimo našoj deci mnogo pažnje. Život je lep, ali nije uvek samo lep, kako prolaze godine, deco, morate biti sve odgovorniji, da doprinesete boljoj budućnosti našeg društva. Ovo je najlepši kraj ove nedelje - rekao je predsednik.\nPredsednik je deci poručio da se lepo igraju, da uče i da vole Srbiju.\nTokom proteklih sedam dana u gradovima širom Srbije organizovane su aktivnosti za decu u okviru manifestacije koja je ove godine održana pod sloganom "Podeljena sreća je dva puta veća".\nSvaki dan je bio posvećen jednoj temi, pa je tako utorak bio posvećen sportu, sreda upoznavanju dece sa zaštitom životne sredine, četvrtak obrazovanju, a u petak su najmlađi upoznati sa značajem inkluzije, solidarnosti i tolerancije, dok su juče objavljeni nagrađeni pobednici literarnog konkursa.\nDečja nedelja je ove godine organizovana tako što se vodilo računa o zdravlju i bezbednosti u skladu sa poštovanjem svih epidemioloških mera u borbi protiv širenja virusa korona.\nTa manifestacija slavi pravo dece da uživaju u detinjstvu i mladosti, a ujedno je i prilika da najmlađi pokažu svoje veštine, sposobnosti i talente.\nU osnovi njene pripreme je Konvencija Ujedinjenih nacija o pravima deteta iz 1989. godine, a programski ciljevi projekta se iz godine u godinu prilagođavaju potrebama i problemima dece.\nOrganizacioni pokrovitelj "Dečije nedelje“ je humanitarna organizacija "Dečije srce“, uz pdršku Ministarstva za rad, zapošljavanje, boračka i socijalna pitanja, a današnjem svečanom zatvaranju prisustvovao je i ministar za rad Zoran Ðorđević, koji je manifestaciju 5. oktobra otvorio.\nPalata Srbija predsednik Aleksandar Vučić svečanost Dečija nedelja


Dačić samo za Tanjug o situaciji sa Makedonijom - Vijesti.me\nPremijerka Srbije Ana Brnabić izjavila je povodom situacije u vezi sa ambasadom Srbije u Makedoniji, "da se ne radi o maloj stvari" Edit\nSrbija (Foto: Shutterstock)\nTanjug, Beta 21. avgust 2017, 11:17 ažurirano 4. februar 2019, 00:58\nMinistar spoljnih poslova Srbije Ivica Dačić nije htio danas da izjavu za medije o razlozima povlačenja osoblja ambasade u Skoplju, već je izjavu dao samo agenciji Tanjug koja je odlukom Vlade Srbije prestala da postoji prije skro dvije godine.\nPremijerka Srbije Ana Brnabić rekla je ranije danas da će se ministarstvo spoljnih poslova Srbije oglasiti povodom slučaja ambasade u Makedoniji, ali je potom agencija Beta iz Ministarstva obavještena da je na nivou "tri institucije" odlučeno da Dačić da izjavu samo Tanjugu.\nPredsjednik Srbije Aleksandar Vučić izjavio je danas da je odlučeno da se osoblje ambasade iz Makedonije povuče jer su nadležni organi pružili dokaze o veoma ofanzivnom obavještajnom djelovanju protiv organa i institucija Srbije.\nPovlačenje osoblja ambasade Srbije u Skoplju na konsultacije u Beograd povezuje se sa odnosom Makedonije u vezi prijema Kosova u Unesko, javila je danas agencija "Makfaks", ali i neki mediji u Srbiji.\nRTS-u je potvrđeno da su svi zaposleni u Ambasadi Srbije u Skoplju povučeni na hitne konsultacije u Beograd. Ministarstvo spoljnih poslova Makedonije dobilo je notu, piše B92.\nKako je javljeno na javnom servisu u toku dana očekuje se i zvanično saopštenje u vezi ovakve odluke. U međuvremenu, makedonski mediji prenose da je Ministarstvo spoljnih poslova Makedonije saopštilo da je dobilo notu od Ambasade Srbije u Skoplju kojom su obaviješteni da je osoblje Ambasade pozvano na konsultacije u Beograd.\nMSP Makedonije je notu dobilo juče, prenose makedonski mediji.\n"Ministarstvo spoljnih poslova nije upoznato sa razlozima ove odluke i stoga uspostavlja komunikaciju sa MSP Srbije. U skladu sa relevantnim odredbama Bečke konvencije o diplomatskim odnosima institucije Republike Makedonije preuzimaju mjere za zaštitu bezbjednosti i integriteta Ambasade Srbije u Skoplju", navodi se u saopštenju.\nVijest o povlačenju srpskih diplomata sinoć je javila makedonska Televizija Telma koja se pozvala na na izvore u Ministarstvu spoljnih poslova Makedonije.\nPrema informacijama Televizije Telma, srpska ambasada je, pozivajuči se na Ženevsku konvenciju, zamolila makedonske vlasti da pojačaju bezbjednost Ambasade Srbije u Skoplju. Makedonske vlasti su potvrdile da je to i urađeno.\nReporter te televizije naveo je da su sinoć svi prozori na ambasadi zamračeni, da se ispred zgrade ne dešava ništa neobično i da nema pojačanog policijskog prisustva.\nAmbasadorka Dušanka Divjak-Tomić rekla je agenciji Beta da ne može da komentariše i u SMS poruci dopisniku iz Skoplja poručila da se za informacije javi sjutra u srpsko Ministarstvo spoljnih poslova.\nMinistarstvo spoljnih poslova Makedonije još nema zvaničnu informaciju iz Beograda zbog čega je Srbija povukla diplomate i zaposlene iz ambasade u Skoplju, javila je danas makedonska državna agencija MIA.\nU tom ministarstvu kažu da uspostavljaju komunikacije sa srpskim ministarstvom radi utvrdjivanja činjenica za taj postupak.\nOčekuje se da srpsko Ministarstvo spoljnih poslova u toku dana da zvanično objašnjenje.\nU makedonskom Ministarstvu spoljnih poslova rečeno je da, saglasno relevantnim odredbama Bečke konvencije, odgovarajuće institucije preuzimaju mjere zaštite i bezbjednosti ambasade Srbije u Skoplju.\nPremijerka Srbije Ana Brnabić izjavila je povodom situacije u vezi sa ambasadom Srbije u Makedoniji, "da se ne radi o maloj stvari", i da je imala konsultacije sa predsjednikom Republike Srbije Aleksandrom Vučićem i sastanak sa ministrom spoljnih poslova Ivicom Dačićem.\nOna je novinarima u Vladi Srbije najavila uskoro i sapštenje ministarstva spoljnih poslova na kojem se, kako je istakla, "zajednički radi".


TOMISLAV ŽIGMANOV: Zbog statuta se Brisel neće mešati | Autonomija\nFilozof i publicista Tomislav Žigmanov smatra da razlike u shvatanju prioriteta kad je reč o vojvođanskom statutu neće radikalizovati odnose između pokrajinske i republičke vlasti. On je u izjavi za „Dnevnik“ ocenio da nesporazumi oko statuta APV unose određene napetosti na relaciji Beograd – Novi Sad, ali je ukazao na to da „iskustvo vezano za delovanje političkih stranaka upućuje da će i ’slučaj statut’ poslužiti za namirivanje nekih drugih interesa, ili, pak, biti skrajnut u drugi plan zbog nekih drugih problema, kao što je suočavanje s globalnom krizom“.\n– Uostalom, pitanje sadržaja statuta ni nema neku specifičnu težinu koja bi uzrokovala neke ozbiljnije političke potrese. A kašnjenje potvrđivanja tog akta u republičkom parlamentu, kao što smo videli, ipak nije dovelo do većih napetosti između pokrajinske i republičke administracije, pogotovo što je reč o istim političkim garniturama na oba nivoa vlasti. Zato sumnjam da se njihovi odnosi zbog razlika u gledištima vezanim za statut, mogu radikalizovati u narednom periodu – kaže Žigmanov.\nKomentarišući sve učestalije pominjanje mogućnosti internacionalizcije ovog pitanja, Žigmanov je rekao da čin evropskih integracija svakako uključuje i aspekte internacionalizacije, te da se to pitanje u ovdašnjoj javnosti bespotrebno mistifikuje.\n– Svaki korak ka demokratskom preobražaju Srbije mora imati i određenu vrstu verifikacije u instutucijama EU i tu nije ništa nelogično. I Brisel će reagovati kad god proceni da se određeni procesi demokratizacije ne dešavaju po principima koji važe u savremenoj evropskoj praksi. A kako Evropska unija ipak počiva na principama decentralizacije i visokom stepenu autonomije regija, sasvim je normalno da određene instance EU pokazuju interes za rešavanje statusa Vojvodine – naveo je Žigmanov.\nMeđutim, sagovornik „Dnevnika” je uveren u to da EU neće direktnije uticati na tok usvajanja statuta APV, sem ako se u vezi s tim pitanjem ne proizvedu veći politički potresi u Srbiji.\n– Ne treba zaboraviti da Brisel nije pokazivao interes ni za neke složenije probleme. Tako će i u ovom slučaju EU iskazati veće interesovanje samo u slučaju da se ozbiljnije naruši politička stabilnost u Srbiji, a to se, uveren sam, neće desiti kad je reč o vojvođanskom statutu – ocenjuje Žigmanov.\nOn je skeptičan i u pogledu ideja o formiranju jedinstvenog vojvođanskog političkog bloka kao odgovoru na otpore centralne vlasti rešavanju statusa Pokrajine, uz opasku da dvadesetogodišnje iskustvo na vojvođanskoj političkoj sceni pokazuje da su takvi pokušaji uvek bivali bezuspešni.\n– Sumnjam da bi se danas moglo očekivati nešto više, pogotovo zbog toga što su mnogi politički akteri koji se zalažu za jačanje autonomije danas na margini političkih procesa. Uz to, niko novi, u smislu alternativne snage, u međuvremenu se nije pojavio. Tako da ne verujem da se može očekivati da će doći do ozbiljnijeg objedinjavanja vojvođanskih političkih stranaka u neku vrstu fronta za odbranu autonomije Vojvodine – kaže Žigmanov.


Putin: Daleki istok - prioritet 21. vijeka - Prnjavorski informativni portal\nPutin: Daleki istok – prioritet 21. vijeka\nBy prnjavorski Novembar 8, 2017\nMoskva podržava ideju stvaranja Azijsko-pacifičke zone slobodne trgovine, napisao je predsjednik Rusije Vladimir Putin u članku za listove država-učesnica foruma Azijsko-pacifičke ekonomske saradnje koji se održava 10. i 11. novembra u Vijetnamu.\n„Podržavamo ideju formiranja Azijsko-pacifičke zone slobodne trgovine“, napisao je Putin.\n„U tome vidimo praktični interes, mogućnost jačanja pozicija na tržištima Azijsko-pacifičkog regiona koji se dinamično razvija. Primjećujem da se u posljednjih pet godina udio ekonomija Azijsko-pacifičke ekonomske saradnje u spoljnoj trgovini Rusije povećao sa 23 odsto na 31 odsto, a u izvozu — sa 17 na 24 odsto. Na ovome se nećemo zaustaviti“, objasnio je šef države.\nPutin je naglasio da ovaj veliki projekat treba da bude realizovan uzimajući u obzir razvoj i iskustvo ključnih integracionih formata Azijsko-pacifičkog regiona i Evroazije, uključujući Evroazijski ekonomski savez u okviru kojeg Rusija sarađuje sa Jermenijom, Belorusijom, Kazahstanom i Kirgizijom.\n„Naš savez se dinamično razvija i spremni smo da razvijamo odnose sa svim zainteresovanim državama i savezima“, naglasio je predsjednik.\nOn je podsjetio da je Vijetnam, koji je domaćin samita lidera ekonomija Azijsko-pacifičkog regiona, prva država koja je zaključila sa Evroazijskim ekonomskim savezom sporazum o zoni slobodne trgovine.\n“Kao rezultat toga, naš trgovinski promet je primjetno porastao. Nedavno su završeni pregovori o Sporazumu o trgovinsko-ekonomskoj saradnji sa Kinom, započeti su pregovori sa Singapurom, radimo na mogućnošću zaključivanja sporazuma o slobodnoj trgovini sa ASEAN-om”, rekao je Putin.\nU svom članku ruski predsjednik je naglasio da će predstojeći jubilarni samit dati svim učesnicima „široke mogućnosti za razgovor i usaglašavanje stavova o najrazličitijim pitanjima — ekonomskim, socijalnim, ekološkim i humanitarnim“.\n„Naše države žele da sarađuju na bazi principa konsenzusa i dobrovoljnosti, uzajamnog poštovanja i spremnosti na konsenzus, bez obzira na političku konjunkturu. Upravo u tome se i pokazuje jedinstveni partnerski duh Azijsko-pacifičke ekonomske saradnje“.\nOn je uvjerio da je Rusija zainteresovana za uspješni razvoj u budućnosti Azijsko-pacifičkog regiona, uključujući snažan sveopšti rast na čitavom njegovom prostoru.\n„Ključni instrument rješenja ovog zadatka smatramo efikasnu ekonomsku integraciona principima otvorenosti i uzajamne koristi, na osnovu univerzalnih pravila Svjetske trgovinske organizacije“, rekao je Putin.\nZa Rusiju je Daleki istok nacionalni prioritet 21. vijeka. Radi se o stvaranju „teritorija rasta“ u regionu, veliko osvajanje prirodnih bogatstava i podrška naprednoj tehnološkoj sferi. O investicijama u ljudske resurse, u obrazovanje i zdravstvo, u formiranje naučno-istraživačkih centara.\nNadamo se da će strani partneri, prije svih ekonomije Azijsko-pacifičke ekonomske saradnje aktivno učestvovati u realizaciji tih programa i projekata.\nHrvati se masovno sele u Irsku: Zagrepčanin otkrio koliko zarađuje i koliko košta život u obećanoj zemlji (FOTO)\nSvjetski priznat kardiohirurg tvrdi: Ovako se liječi srce i bolesti krvnih sudova bez lijekova!


Mađar so da izveštava u mađarskom duhu?! | Autonomija\nMađar so da izveštava u mađarskom duhu?!\nGlavna urednica jedinog dnevnog lista na mađarskom jeziku ustvrdila da nema političkih pritisaka na uređivačku politiku, koja će slediti mađarski duh zarad održanja mađarske nacije\nList Mađar so ima misiju: treba da teži održanju nacije. Služimo ovom cilju – rekla je glavna urednica Mađar soa Marta Varju na budimpeštanskom okruglom stolu posvećenom odgovornosti prekograničnih mađarskih novinara, koji je održan u okviru dvodnevnog simpozijuma. Na tom skupu su predstavnici matične države i prekograničnih mađarskih zajednica raspravljali i o ustavnim obavezama matične države u odnosu na naciju, kao i izazovima sa kojima su suočene zajednice Mađara izvan granica matične države.\nPrema rečima glavne urednice Mađar soa, u pripremi je medijska strategija “koja se čini da će biti dobra i koja će nam pomoći da bi list mogli da pripremamo ne samo na mađarskom jeziku, nego u mađarskom duhu, boreći se za održanje Mađara“. – Mađar so je nezavisni dnevni list javnosti, kojeg je politika devedesetih godina pokušala da podjarmi, ali je u redakciji bilo snage i hrabrosti za očuvanje profila, pa se tako list i danas priprema bez političkog pritiska – rekla je Marta Varju, odgovarajući na pitanje da li ima političkog pritiska u odnosu na uređivačku politiku lista. Ona je na okruglom stolu, takođe, ocenila i da bi, u slučaju da postoji jedinstvena mađarska medijska strategija, ona svakako trebalo da sadrži ulogu štampe u održanju nacije i maternjeg jezika, kao i značaj nacionalne samosvesti.


Brojni nastupi u Arilju – letnjoj prestonici kulture - ZLATIBORSKE NOVINE\nBrojni nastupi u Arilju – letnjoj prestonici kulture\nDvanaesti po redu ARLEMM otvoren je pre sedam dana u Arilju, gala koncertom orkestra Kamerata Akademika i Stefana Milenkovića, koji su premijerno za domaću publiku izvodili Karminu Buranu.\nNarednog vikenda, 30. i 31. na ostrvu Uski vir, na Rzavu – najčistijoj reci u Srbiji, u okviru ARLEMM art festivala, publika će biti u prilici da uživa u muzici: Balkanopolisa sa Slobodanom Trkuljom, Ortodoks keltsa, Teksas fluda, Svemirka i brojnih drugih umetnika.\nManifestaciju je do sada ga je posetilo više od 5.000 ljudi.\nPosetioci su tokom prve nedelje trajanja manifestacije imali priliku da slušaju Anu Ćurčin, dečiji hor Branko, džez sastav Ejot.\nArilje će do 1. avgusta biti letnja prestonica kulturnih dešavanja, zato će se ulicama ovog mesta i ove godine kretati brojni mladi umetnici iz Nemačke, Rusije, Belgije, Austrije, Slovenije, Amerike, Hrvatske, Bosne i Hercegovine…\nSa najtalentovanijim mladim polaznicima iz zemlje i inostranstva radiće vrhunski predavači i profesori violine, violončela, klavira, viole, kontrabasa, duhovnog pojanja, flaute, solo pevanja i gitare.\nPored muzičke nastave, deca i mladi imaju mogućnost da pohađaju slikarsku, ekološku, Extreme intimo dizajnersku radionicu, a ljubitelji umetnosti su u prilici da posete brojne koncerte, predavanja, duhovne i besedničke večeri.\nMilica Mladenović iz organizacionog tima festivala istakla je da je ARLEMM ove godine prepoznat po šampionskim ostvarenjima.\n– Spojili smo umetnost, sport, prirodu, i dobili neponovljive rezultate, koji nas vode u nove ideje – kazala je Mladenović tim povodom.\nProgram se može pratiti i u živom prenosu putem Telenorovog „jutjub“ kanala.\nZlatiborse Novine / Danas / K. D. / Foto: Promo\nArapi snimali reportaže o prirodnim lepotama Prijepolja i Priboja\nŠkola u Bučju biće preuređena u dečje odmaralište


Zilan ZLN8427Y pegla cena, cene Srbija, prodaja Beograd Novi Sad Niš\nZilan ZLN8427Y pegla cene\nTip Na paru Boja Zuta Karakteristike Rezervoar za vodu 180ml Duzina kabla 1, ZLN8427YPEGLA 5m Mogucnost vertikalnog peglanja Podesiva para Podesavanja temperature Ploca od nerdjajuceg celika Snaga 1600w Ostalo Ploca od nerdjajuceg celika... specifikacija\ncena od 1.186,00 do 1.537,00 din | prodavnica (7)\nTip Na paru Boja Zuta Karakteristike Rezervoar za vodu 180ml Duzina kabla 1, 5m Mogucnost vertikalnog peglanja Podesiva para Podesavanja temperature Ploca od nerdjajuceg celika Snaga 1600w Ostalo Ploca od nerdjajuceg celika\nEPonuda nije internet prodavnica već Vam omogućava da brzo i lako nađete Zilan ZLN8427Y pegla po najjeftinijoj ceni. Naš cilj je da kupci budu što bolje informisani o ponudi Zilan ZLN8427Y pegla na tržištu Srbije. Vrlo lako nalazite željeni proizvod za kategoriju Pegle cene, ne morate da lutate od sajta do sajta za Zilan Pegle, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Zilan ZLN8427Y pegla sa PRODAVCEM. EPonuda ne može da garantuje potpunu tačnost specifikacije i slika za Zilan ZLN8427Y pegla. Pre kupovine, podatke za Zilan ZLN8427Y pegla proverite na sajtu PROIZVOĐAČA.


NOVA pozvala Vladu da ni po koju cijenu ne ruši crkvu na Svetom Stefanu - Vijesti.me\nNOVA pozvala Vladu da ni po koju cijenu ne ruši crkvu na Svetom Stefanu\nPrema riječima Vučurovića, praksa rušenja hramova trebala bi da bude prošlost za sadašnju vladu, koja se legitimiše kao evropska.\nNova srpska demokratija (NOVA) pozvala je danas Vladu da ni po koju cijenu ne ruši crkvu na Svetom Stefanu, već da, kako su naveli, umjesto destruktivnih akcija, preuzme njeno obnavljanje.\n“NOVA poziva Vladu da ni po koju cijenu ne ruši crkvu na Svetom Stefanu, i da umjesto nekih destruktivnih akcija, novcem kojim raspolaže, ona preuzme njeno obnavljanje kako bi se taj hram ponovo priveo namjeni i koristio za potrebe pravoslavnih vjernika koji žive na tom području ili na njemu borave kao turisti”, naveo je portparol nove Jovan Vučurović.\nNOVA, kako je kazao, ocjenjuje da organizovani kriminal ima poseban interes da ta tema izbije u prvi plan kako bi se skrenula pažnja sa obaveza koje Crna Gora ima u borbi protiv organizovanog kriminala i korupcije.\n“Naša poruka premijeru i Vladi je da finansiraju obnovu crkve Aleksandra Nevskog na Svetom Stefanu, a da najviše pažnje usmjere na hapšenje i privođenje pravdi šefova organizovanih kriminalnih grupa i osoba iz vlasti, koje su kao državni funkcioneri za posljednjih 20 godina, kroz korupciju, stekle ogroman imetak”, naveo je Vučurović u izjavi dostavljenoj agenciji MINA.\nKako je saopštio, obaveza Vlade je da hramove ostavi crkvi, a da se svom snagom koncentriše na ispunjavanje uslova koji su neophodni za pristupanje Evropskoj uniji, od kojih je prvi borba protiv organizovanog kriminala i korupcije.\n“Njihovi prethodnici krajem šezdesetih godina prošlog vijeka srušili su Njegoševu kapelu na Lovćenu, i oni su to radili u skladu sa ideologijom koju su predstavljali i antivjerskim uvjerenjima koje su kao poredak uspostavili, a Evropa je uspostavljena na hrišćanskim vrijednostima i svi koji žele da postanu dio Evrope moraju voditi računa o tome”, naveo je Vučurović.\nKako je saopštio, neprihvatljivo je da današnji pravi zakupci Svetog Stefana, koji se kriju iza imena nekih stranih firmi, imaju drugačiji plan za prostor na kome se nalazi crkva i zato bi im, prema riječima Vučurovića, najviše odgovarala pogrešna ”primjena” zakona.\nCrkva na Svetom Stefanu\nAooo,evo podukljica da kude,cim neka vijest osvane o Crkvi.Znam da je ona vama ,djeco komunista,trn u oku.Rado bi se dokopali njena imetka.Sto vam mi normalni tu mozemo.I ja volim nerandze,no trpim\nOva NOVA bi bila odlicna za vladavinu da je 1328 godina, ali za 21 vijek su presmijesni.\nSta jadan nebio da ruse, tamo i nema crkve ... oni popovi upali i sad kao stavili neke daske ... daj ne zezajte me covje covjece ... U evropi, pored toga sto niko ne rusi crkve, niko ih i ne pravi po krovovima, marketima, parkinzima, kockarnicama .... Na svaki brijeg na primorije ima po 1 crkvica, da ce ko da s emoli, tu bi imao ko ... ovako, samo cemo imat jos jednu gomilu kamenja ....


Devet kompanija ostvarilo dobiti od 26,4 miliona eura - preduzetnica.me\nPočetna»Kolumne»Biznis i Ekonomija»Devet kompanija ostvarilo dobiti od 26,4 miliona eura\nDevet kompanija ostvarilo dobiti od 26,4 miliona eura\nDevet kompanija, koje pripadaju Ministarstvu kapitalnih investicija, u prvih šest mjeseci ove godine poslovalo je sa pozitivnim rezultatom od 26,4 miliona eura, dok je njih 11 imalo ukupni neto gubitak od 11,6 miliona eura, saopšteno je na konferenciji togVladinog resora.\nPredstavnica odeljenja za korporativno upravljanje u Ministarstvu, Ana Tošanić Radunović, kazala je da je najveću dobit u prvih šest mjeseci ove godina ostvarila Elektroprivreda Crne Gore (EPCG) i ona iznosi 17,1 miliona eura, piše Mediabiro.\nTošanić Radunović je, na predstavljenu Izvještaja za I kvartal 2021. o poslovanju privrednih društava u većinskom vlasništvu države, kazala da nakon EPCG slijede Crnogorski elektroprenosi sistem sa 8,6 miliona eura zarade, Monteput sa 238 hiljada eura, Marina Bar sa 179 hiljada i Luka Bar sa 94 hiljade eura dobiti.\n“Najveći gubitak imali su Aerodromi Crne Gore od 3,7 miliona eura, Crnogorski elektrodistributivni sistem (CEDIS) dva miliona eura, Barska plovidba 1,6 miliona, To Montenegro 1,4 miliona eura i Montecargo 1,3 miliona eura“, rekla je Tošanić Radunović.\nPrema njenim riječima, kada se posmatraju rezultati na nivou EBITDA, što je rezultat prije poreza, kamate i amortizacije, situacija je značajno bolja, odnosno 14 kompanija ostvarile su dobit od 65,6 miliona eura.\n„Najuspješnija djelatnost je energetika i rudarstvo sa neto rezultatom od 23,6 miliona eura, a najlošije su poslovale vazdušne kompanije sa 5,1 miliona negativnim rezultatom“, kazala je Tošanić Radunović.\nOna je rekla da je u odnosu na prošlu godinu 12 kompanija poslovalo bolje, a sedam lošije, a sva društva su ostvarila bolji rezultat od 12,7 miliona eura ili 579 odsto.\nOna je rekla da je u svim preduzećima 6,73 hiljade zaposlenih, što je jedan odsto više u odnosu na prošlu godinu.\n„Najveće prosječne zarade imaju Elektroprivreda Beograd 1,35 hiljada eura, koja ima dva zaposlena, zatim To Montenegro 1,22 hiljade eura, Crnogorski operator tržišta električne energije (COTEE) 1,04 hiljade eura, dok najniže zarade imaju željeznička preduzeća“, dodala je Tošanić Radunović.\nOn je rekao da su po tri informacije odnose na Montecargo i Željezničku infrastrukturu (ŽICG), a ostalo na Barsku plovidbu, EPCG, Crnogorsku plovidbu i sumnjivi izvoz 2,6 hiljada tona rude boksita iz Nikšića.\n„Nijesu ovo nikakve specijalne krivične prijave. Mi postupamo tako što priklupljamo informacije, pogotovo kada vidimo potencijalno očigledne zloupotrebe“, objasnio je Milošević.\n„Jedna prijava je odbijena tako što je Vrhovno državno tužilaštvo proslijedilo informaciju Osnovnom tužilaštvu u Nikšiću koje je potvrdilo prethodnu odluku prema nekoj ranijoj prijavi bivših radnika Rudnika boksita u stečaju, dok za dvije informacije nemamo nikakve odgovore“, rekao je Milošević.\nOn je kazao da se štete po ovim prijavama mjere desetinama miliona eura.\nMinistar kapitalnih investicija, Mladen Bojanić jen kada su u pitanju završeci radova na autoputu, kazao da nema velikih novosti.\n„U 13 sati imamo sastanak u Vladi kod premijera, kojem će prisustovati predstavnici China Road and Bridge Corporation (CRBC), Monteputa, naše direkcije i tehničke komisije, kako bi sa svih strana razmotrili trenutno stanje“, kazao je Bojanić.\nPrethodni PostBankarski sistem u Crnoj Gori je stabilan, dobro kapitalizovan, visoko likvidan i profitabilan\nSljedeći Post Cijene u avgustu porasle 3,1 posto


Opštinski izbori nemaju smisla bez učešća Srba\nSrbija je u srpskim enklavama na Kosovu organizovala glasanje za predsednika Srbije, na izborima u januaru 2008.\nInstitucije Kosova pozivaju sve građana Kosova da učestvuju na izborima za lokalnu vlast koji bi, kako se planira, trebalo da se održe na jesen ove godine. Predstavnici Srba imaju različite stavove. Oni koji učestvuju u radu institucija smatraju da Srbi treba da učestvuju na izborima, dok drugi misle da su kosovski Srbi imali izbore od maja prošle godine koje je organizovala država Srbija. Međutim obe strane među Srbima smatraju da opštinski izbori nemaju smisla ako na njima ne budu učestvovali i Srbi.\nPortparol predsednika Kosova, institucije koja treba da zakaže lokalne izbore, Xhavit Beqiri kaže da institucije Kosova podstiču građane Kosova i politčke subjekte da učestvuju na izborima.\n„Smatramo da su i lokalni izbori i nacionalni izbori u interesu svih građana Kosova koji imaju mogućnosti da odluče ko će ih predstavljati u legalnim institucijama Kosova, kako na lokalnom takođe i centralnom nivou“, kaže Beqiri.\nSrbi treba da učestvuju na lokalnim izborima koji su predviđeni za jesen ove godine, kaže Petar Miletić, generalni sekretar Samostalne liberalne stranke, partije koja je deo institucija Kosova.\n„Ja pripadam politčkoj opciji, političkoj stranci koja smatra da Srbi treba da učestvuju u svim društveno-političkim tokovima na Kosovu, pa tako i na izborima. Mi smo izašli na izbore u novembru pretprošle godine, kada su skoro svi predstavnici politčkih partija i političkih opcija na Kosovu smatrali da na te izbore ne treba izaći. Smatramo da na izborima treba učestvovati i da se treba pojaviti tamo kako bi se kasnije u institucijama mogli što bolje i što kvalitetnije zastupati svoji interesi. Mislimo da je to pre svega u interesu Srba“, kaže Miletić.\nMeđutim drugačiji stav ima Nebojša Jović, predsednik SNV Severne Mitrovice.\n„Srbi ne treba da učestvuju na tim izborima jer je srpska populacija na Kosovu imala svoje izbore koje je raspisala država Srbija i zato mislim da bi svako raspisivanje izbora bez dogovora između srpske i albanske zajednice bilo samo bacanje para, trošenje vremena, jer je neminovnost da možda već za godinu dana morati da se raspišu neki izbori, a ja se nadam da će to biti izbori posle nekog konsenzusa i dogovora između Beograda, Prištine i UNMIK-a i na kraju krajeva i EULEX-a“, kaže Jović.\nMiletić smatra da bi eventualni poziv Beograda za ili protiv učešća na ovim izborima bio odlučujući za najveći broj Srba sa Kosova, ali da izbori bez učešća Srba ne bi imali smisla.\n„Ukoliko Srbi ne učestvuju na lokalnim izborima mislimo da takvi izbori nemaju smisla, zato što je predviđeno da se na tim izborima, pre ili posle njih formiraju nove opštine gde će Srbi imati većinu. Ako decentralizacija kao takva ne uspe onda nema smisla ni održavati izbore.“\nPlanom međunarodnog posrednika Martija Ahtisarija ali i Ustavom Kosova, koji se zasniva na tom planu predviđeno je da se tokom ove godine na Kosovu održe opštinski izbori. Prethodni opštinski i parlamentarni izbori na Kosovu su bojkotovani od strane najvećeg broja kosovskih Srba.


Orlovi deklasirali Meksiko za drugi trijumf u Atini – DnevniZurnal\nKošarkaška reprezentacija Srbije ostvarila je i drugi trijumf na Akropolis kupu u Atini. Tim Igora Kokoškova deklasirao je Meksiko 104:67 u sklopu priprema za kvalifikacioni turnir za Olimpijske igre.\nLako je srpski tim stigao do druge pobede na turniru u OAKA Areni. Meksikanci su samo u prvoj deonici imali rezultatski priključak, a zatim su Orlovi bez mnogo problema stigli do dvocifrene prednosti i do kraja meča je uvećavali.\nNajbolji u pobedničkom timu bio je Filip Petrušev sa 23 poena, pratio ga je Ognjen Dobrić sa 17. Dvocifreni učinak imali su još i Stefan Jović i Boban Marjanović sa po 12 poena.\nPosle Akropolis kupa, u sklopu priprema za olimpijski kvalifikacioni tunrir u Beogradu, reprezentacija Srbije poslednju pripremnu prijateljsku utakmicu odigraće protiv Meksika 23. juna od 20 sati u hali „Aleksandar Nikolić“.


Počela izgradnja vodovoda u Borkovićima – mojKontakt portal – Radio Televizija Kontakt\nNastavlja se veliki posao izgradnje vodovoda na širem gradskom području. Gradonačelnik Igor Radojičić danas je u naselju Borkovići, zasleak Jaruga, označio početak izgradnje vodovoda dužine 800 metara. Ovo će biti ukupno 18. vodovod koji se gradi ove godine, a očekuje se da će na te vodovode biti priključeno nekoliko hiljada potrošača.\nRadojičić je naglasio da se u Borkovićima radi o investiciji preduzeća Vodovod i da je već sada oko 80 domaćinstava izrazilo spremnost da se priključi na buduću vodovodnu mrežu.\n– Vodovod je u ovaj projekat uložio 110.000 KM. Podsjećam da su u toku završni radovi na fabrici vode na Crnom vrelu i prvom podsistemu, u toku je tender za veliki vodovod u Rekavicama gdje je bilo najviše problema sa vodosnabdijevanjem, a za nekoliko dana će početi radovi na vodovou Rekavice – Sokolovac. Takođe, u toku je javni poziv za novi vodovod Pezića polje, a uskoro očekujemo i početak rješavanja velikog problema u višim dijelovima naselja Česma, gdje bi trebalo prvo da se gradi rezervoar što će biti prva faza rješavanja ovog problema – naveo je gradonačelnik u izjavi novinarima.\nDirektor banjalučkog Vodovoda Zoran Popović, kazao je da je izgradnja Vodovoda u Borkovićima dio plana za ovu godinu, a završetak radova je planiran za 30 dana. On je dodao da se uskoro očekuje puštanje u probni rad fabrike vode na Crnom vrelu.\nMještanin Lazar Stojičić je zahvalio Gradskoj upravi i Vodovodu i naglasio da će izgradnja vodovoda na ovoj lokaciji za mještane značiti mnogo, te izrazio nadu da će uskoro imati stabilno i kvalitetno vodosnabdijevanje.\nPartizan čeka Bešiktaš u borbi za Ligu Evrope


Ukoliko urade to što najavljuju, bez obzira da li ukidaju stoprocentne takse na robu, to je i dalje kršenje CEFTA sporazuma: Ana Brnabić\nTo je još jedna jasna najava daljeg kršenja CEFTA sporazuma, kaže premijerka Srbije Ana Brnabić povodom najave lidera Samoopredeljenja i kandidata te partije za premijera Kosova, Aljbina Kurtija, o uvođenju potpunog ekonomskog, političkog i trgovinskog reciprociteta sa Srbijom umesto taksi od 100 odsto na srpsku robu.\n„Ukoliko urade to što najavljuju, bez obzira da li ukidaju stoprocentne takse na robu, to je i dalje kršenje CEFTA sporazuma. Ništa se mnogo neće promeniti, oni će nastaviti da budu partija koja krši i CEFTA sporazum i Sporazum o stabiliazciji i pridruživanju koji imaju sa EU, i ja se nadam da će još jednom razmisliti o tome zato što ne znam šta bi im to donelo“, kaže premijerka Srbije Ana Brnabić na pitanje Radija Slobodna Evropa (RSE) kako gleda na Kurtijevu najavu o reciprocitetu.\nOn je pojasnio da se reciprocitet tiče dokumentacije robe, sertifikata za proizvodnju robe, registarskih tablica, investicija, izrazivši nadu da će za to postojati razumevanje međunarodne zajednice.\nKada građani Kosova ulaze u Srbiju, na granici od srpske policije dobiju dokument koji im služi kao legitimacija u Srbiji, umesto pasoša i lične karte, koja važi tri meseca. Građani Srbije ulaze na Kosovo sa svojim dokumentima.\nUkoliko građani Kosova prilikom ulaska u Srbiju imaju automobile sa kosovskim RKS tablicama, na kojima se nalazi kosovski grb, na granici im srpska policija izdaje probne srpske tablice kojima su dužni da zamene svoje. Vozila sa KS tablicama, na kojima nema državnih simbola Kosova, i koja uglavnom imaju kosovski Srbi, ulaze nesmetano u Srbiju. Vozila sa srpskim tablicama bez ikakvih ograničenja ulaze na Kosovo.\n'Made in Kosovo' u EU\nTakođe, proizvoda sa deklaracijom 'made in Kosovo' nema u prodavnicima u Srbiji o čemu je svojevremeno za RSE svedočio Mehdi Daka iz vinarije "Bodrumi i Vjetër" (Stari podrum) iz Orahovca. Ova vinarija naime izvozi vina u Hrvatsku, Albaniju, Bosnu i Hercegovinu, Češku, Holandiju, Belgiju, Japan, ali nije mogla i u Srbiju.\nPrivredna komora Srbije (PKS) je već duže od pet godina uključena u harmonizaciju dokumentacije, što je neophodno kako bi se poboljšala cirkulacija robe između Srbije i Kosova, kaže za RSE Nenad Đurđević, savetnik predsednika PKS.\n„U mnogim stvarima smo bili uspešni. Jedan veliki broj sertifikata i prateće dokumentacije usaglašen je između dve strane i omogućio je značajan rast razmene dok takse nisu uvedene. Rast razmene je bio i na kosovskoj strani“, navodi Đurđević.\nOn kaže da je zbog CEFTA sporazuma 60 posto robe koja se iz Srbije izvozila na Kosovo bila repromaterijal koji se koristio za povećanje vrednosti finalnog proizvoda na Kosovu.\nPrivredna komora Srbije je svesna problema sa kojima se susreću kosovski privrednici u Srbiji, pre svega kada je reč o nepriznavanju dokumenata koje izdaju kosovske institucije, kaže dalje Đurđević. On izražava nadu da će nova faza dijaloga da omogući da se reši i pitanje međusobnog priznavanja dokumentacije.\nPremijerka Srbije Ana Brnabić kaže da je Beograd dao pravac razvoja pre nekoliko godina kada je predsednik Srbije Aleksandar Vučić pozvao na „mini Šengen“, nešto što će značiti i privredi i građanima.\n„I mi smo to potvrdili juče potpisivanjem Deklaracije. Ono što se mi nadamo je da će svi ostali iz regiona takođe pristupiti toj Deklaraciji. Mislimo da je to najbolje za sve ljude u regionu bez obzira na njihovu nacionalnost. Mi mislimo da je to jedina normalna budućnost za Balkan i jedini način da mladi ljudi ostaju ovde“, rekla je Brnabić odgovarajući na pitanja novinara u Privrednoj komori Srbije.\nU četvrtak su predsednik Srbije Aleksandar Vučić i premijeri Severne Makedonije i Albanije Zoran Zaev i Edi Rama, potpisali u Novom Sadu Deklaraciju o namerama o uspostavljanju "malog Šengena" između te tri zemlje. To predviđa eliminisanje graničnih kontrola i ostalih barijera za lakše kretanje u regionu do 2021. godine, uz omogućavanje građanima da putuju samo uz ličnu kartu, kao i da se zaposle bilo gde ukoliko imaju potvrdu o svojim kvalifikacijama.\n„Te probleme treba dijalogom rešiti jer u 21. veku ograničavati slobodu kretanja roba i kapitala je apsolutno neprihvatljivo. Ja hoću da verujem da će uz posredovanje EU i SAD doći do nekog dogovora i da se takve mere neće sprovesti u delo“, rekao je Bogdanović.\nIdeja o reciprocitetu umesto taksi na robu, koju je izneo kandidat za premijera Kosova, za Bojana Al Pinta Brkića iz nevladinog Foruma za međunarodne odnose Evropskog pokreta u Srbiji, izgleda kao traženje načina da se Priština reši taksi koje je vlada Ramuša Haradinaja uvela krajem prošle godine na robu iz Srbije i BIH.\n„Verovatno da stranke koje će formirati Vladu traže najelegantniji način da ukinu takse, a da to predstave kao nešto što ipak ima neku nacionalnu poziciju“, ocenjuje Brkić.\n„Prema tome, jedino oko čega mogu nešto praktično zatezati je tehnička dokumentacija i neke specifikacije na samim proizvodima, odnosno tekst tih specifikacija koji se uređuje nižim aktima. Reciprocitet postoji odavno, samo je pitanje kako se primenjuje i na šta Kurti aludira kad kaže reciprocitet“, navodi Brkić.\nPredsednik Srbije Aleksandar Vučić je, u međuvremenu, rekao da "niko neće" kompromis koji on nudi, kao i da je kompromis odbacio i pobednik kosovskih izbora Aljbin Kurti.\nOcenio je da Kurti "još snažnije nastavlja politiku" odlazećeg premijera Ramuša Haradinaja što za kosovske Srbe "nije dobra poruka". Vučić je, u Kovinu gde je prisustvovao otvaranju vetro-parka, rekao da se politika Prištine svodi na to da Srbiju i Srbe koji sarađuju s Beogradom izbace iz institucija. Vučić, međutim, nikada nije objasnio šta podrazumeva kompromis koji on nudi.


RTV\t11.02.2019 22:37\nPotpredsednica vlade i funkcionerka SNS Zorana Mihajlović izjavila je danas da se ni na jednoj sednici organa stranke još uvek nije razgovaralo o vanrednim parlamentarnim izborima, a da je ona, lično, uvek za izbore, jer su oni najbolje rešenje ako postoji bilo kakva sumnja na bilo kakvu vrstu legitimiteta.\nMihajlovcih je za TV Prvu, na pitanje o kampanji predsednika Aleksandra Vučića "Budućnost Srbije", rekla da to nije predizborna kampanja, te da je normalno da predsednik ide kroz Srbiju i pokazuje šta je urađeno.\nKako je rekla, kada se govori o pružnim prelazima, konkretno o pojedinim prelazima u Nišu koji su neobezbeđeni, građani mogu da kažu - "na šta to liči, oni ništa ne rade".\n"Onda ja vama kažem da ulažemo 260 miliona evra u Niš, da sklonimo kompletno prugu i da uradimo novu. Moramo negde da pokazujemo ljudima šta smo uradili", rekla je ona.\nMihajlović je navela da možda nije loše da građani još jednom kažu da li veruju u sve što SNS radi ili smatraju da neko drugi možda može bolje.\n"Lično, ja jesam jesam za izbore, ali nismo o tome razgovarali još uvek", rekla je ona.\nKomentarišući najavu dela opozicije o bojkotu eventualnih vanrednih izbora, Mihajlović je rekla da bojkot u bilo čemu nije način da se dođe do rezulatata.\n"Možda grešim i možda sam naivna, ali nikad ništa nisam bojkotovala. Ja posmatram sa lične pozocije, uvek se borim da se pokažem znanjem, radom, argumentima... Milim da to nije način, ali to je njihov stav i način političke borbe, a svako ima svoj način političke borbe", rekla je Mihajlović.\nIstakla je i da treba imati u vidu da nije lak period za Srbiju, odnosno da se mora voditi računa o svemu što se dešava na KiM, odnose sa Prištinom, da li će se nastaviti dijalog i da li će biti ukinute takse.\n"Puno je faktora koji mogu na to utiču, ali ako građani jednog trenutka nisu zadovoljni, onda smo uvek za to da to proverimo", rekla je Mihajlović.\nNa pitanje da li su faktor i protesti, Mihajlović je da tu pravi razliku između građana i opozicije koja se krije iza građana.\n"Ne zelimo da razgovaramo sa opozicijom, želimo da da čujemo šta nam govori narod. Imate manipulaciju građanima. Imate opoziciju koja se zaklanja iza mrtvog Olivera Ivanovića, iza građana. Ne mislim da su svi izmanipulisani, ali ima toga itetako", rekla je ministarka.\nNavela je da bi, "ako imamo opoziciju", volela da čuje šta su njihovi predlozi, u ekonomiji, infrastrukturu...\n"Za mene nije predlog - sklonite se s vlasti. Nije sporno, imaćemo izbore, pa ćemo se skloniti, ali da vidimo da li ima konkretnijih predloga. I mi smo bili opozicija, ali smo imali argumente, šta nije dobro i šta da se uradi da bude bolje. Nije nam na konferencijama bila poruka - vešala, sklonite se, zdravo, nemamo predlog", rekla je Mihajlović.\nPodvukla je da se sa razgovara sa građanima i da je vlada uvek razgovarala, jer bez razgovora nema rešenja problema.\n"Što se tiče građana, vlada je uvek tu. Što se tiče opozicije - o čemu da razgovaramo?", upitala je ona.\nNa pitanje da li bi možda o izbornim uslovima, Mihajlović je konstatovala da su izborni uslovi isti 19 godina, te da je prethodna vlast birana po istim izbornim uslovima.


Radionica o implementaciji INSPIRE u Dunavskom regionu – Personal magazin\nPrva radionica u okviru projekta Infrastruktura referentnih podataka i servisa za Dunavski region održana je u Zagrebu od 29. do 30. aprila 2014. godine.\nU organizaciji Udruženog istraživačkog centra Evropske komisije (JRC) i u saradnji sa Geodetskim fakultetom Univerziteta u Zagrebu održana je prva radionica projekta Infrastruktura referentnih podataka i servisa za Dunavski region (Danube Reference Data and Service Infrastructure – DRDSI) u periodu od 29. do 30. aprila 2014. godine. Radionici su prisustvovali predstavnici zemalja iz Dunavskog regiona.\nCilj DRDSI projekta je podrška primene Dunavske strategije kroz podršku implementaciji INSPIRE direktive u regionu. Evropska komisija usvojila je Dunavsku strategiju u 2010. godini. Dunavska regija obuhvata zemlje koje pripadaju slivu reke Dunav i to: Nemačka, Austrija, Slovačka, Češka, Mađarska, Slovenija, Hrvatska, Srbija, Rumunija, Bugarska, Moldavija, Ukrajina, Bosna i Hercegovina i Crna Gora. Strategija podržava zajedničku razvojnu politiku i usaglašavanje raspoloživih fondova i resursa kroz definisane projekte i akcije. Imajući u vidu da se dunavske zemlje susreću sa međusobno povezanim prekograničnim pitanjima, cilj strategije je da predloži zajednička rešenja za izazove u regionu.\nJRC je tokom 2013. godine pokrenuo DRDSI projekat radi obezbeđenja infrastrukture koja će omogućiti pristup harmonizovanim skupovima podataka od interesa za Dunavski region. Projekat doprinosi realizaciji Dunavske strategije kroz obuhvatanje podataka za četiri vertikalna prioriteta:\nZaštita životne sredine (podaci o zaštićenim područjima, rizična područja poplava i suša)\nPlovnost (morfologija reka, plovni putevi)\nNavodnjavanje i razvoj poljoprivrede (tlo, usevi)\nProizvodnja energije (dostupni energetski resursi i potencijali)\nPredviđeno je da se projekat implementira u tri faze:\nUspostavljanje repozitorijuma metapodataka na osnovu postojećih podataka: koje raspolaže JRC; iz drugih relevantnih izvora na evropskom nivou (Eurostat, Evropska agencija za zaštitu životne sredine).\nIdentifikacija nedostataka i potreba za dodatnim podacima iz spoljnih izvora.\nUključivanje dodatnih komponenti kao što su zajednička platforma za saradnju, uloga građana i medija.\nProjektom upravlja JRC, Institut za životnu sredinu i održivost, Jedinica za digitalne prostorne i referentne podatke (Institute for Environment and Sustainability (IES), Digital Earth and Reference Data Unit – DE Unit). Ključni partneri u projektu su INSPIRE nacionalne kontakt tačke iz Dunavskog regiona, mreža univerziteta i javnih institucija koje se bave poslovima u opsegu projekta.\nPored ostalog, projekat teži da maksimalno iskoristi dobrobiti investiranja EU zemalja članica u INSPIRE implementaciju kroz postizanje interoperabilnosti i harmonizaciju podataka. Dodatno, projekat će podržati zemlje koje nisu članice EU da postignu saglasnost geopodataka sa INSPIRE.\nRadionica je organizovana radi upoznavanja sa osnovnim ciljevima DRDSI projekta, sadržaju i godišnjem planu rada. Predstavnici javnih i obrazovnih ustanova informisali su prisutne o aktuelnim prekograničnim infrastrukturnim projektima. Radi sagledavanja trenutnog stanja i kapaciteta u regionu, nacionalni predstavnici su prezentovali status uspostavljanja nacionalnih infrastruktura geoprostornih podataka i implementacije INSPIRE direktive. Tokom sesije za diskusiju, rasprava je fokusirana na metodologiju i potencijalne izvore za popis raspoloživih podataka kroz prikupljanje metapodataka u skladu sa INSPIRE za setove podataka iz evropskih projekata i na nacionalnom nivou u domenu projekta.\nPrvi rezultati pregleda trenutnog stanja će biti prezentovani tokom sastanka na ministarskom nivou u junu u Beču. Planirano je da se sledeća radionica održi u Srbiji u oktobru radi razmatranja rezultata popisa raspoloživih skupova podataka, odnosno interoperabilnom repozitorijumu metapodataka.\nRadionica o implementaciji INSPIRE u Dunavskom regionu was last modified: May 9th, 2014 by Redakcija\nJavne konsultacije o izmenama Opštih uslova o registraciji .rs domena\n210.252 prenetih brojeva u mobilnoj telefoniji i 1.361 u fiksnoj


G-Drive Racing - ELMS šampion za 2017. godinu - NIS Petrol i Gazprom\nPočetna / Vesti / G-Drive Racing – ELMS šampion za 2017. godinu\nG-Drive Racing – ELMS šampion za 2017. godinu\nTim G-Drive Racing odbranio je titulu u Evropskoj seriji Le-Mana (ELMS) kao najjači na prvenstvu drugu godinu zaredom. Sezona Evropske serije Le-Mana, koja je bila organizovana u šest etapa, završena je 22. oktobra u portugalskom gradu Portimao.\nZvanično gorivo tima G-Drive Racing je G-Drive, premijum gorivo kompanije Gasprom Neft. Tim koristi premijum gorivo u toku testiranja, što omogućava proveru njegovih motornih karakteristika u ekstremnim trkačkim uslovima na najkomplikovanijoj tehnici.\nPovodom završetka sezone i novog velikog uspeha tima Roman Rusinov, vozač i menadžer G-Drive Racing tima je izjavio:\nTim je imao uspešnu sezonu u ELMS-u, demonstrirajući odličnu brzinu i zavidnu stabilnost. Vozači, inženjeri i mehaničari našeg tima sjajno su obavili svoj posao. Drago nam je što je G-Drive Racing ponovo najjači u Evropskoj seriji Le-Mana – jednom od vodećih šampionata u trkama izdržljivosti. Naš tim osvaja titulu treću godinu zaredom – 2015. godine postali smo prvaci sveta FIA WEC, a u dve naredne sezone osvojili smo evropsku seriju ELMS. To potvrđuje da smo izabrali pravi način da dođemo do trijumfa.


Sedište kompanije u Minhenu, Foto: Wikipedia\nPredsednik Vučić je ranije najavio dolazak Nemaca\nObjavljeno: 07.05.2019. 12:53h\nAleksandar Vučić je danas najavio dolazak velike nemačke investicije u Srbiju - reč je o kompaniji MTU AERO ENGINES, fabrici "najviše i najfinije tehnologije".\nKako je predsednik najavio, u njoj će biti zaposleni i plaćeni veoma dobro inženjeri, naši najškolovaniji ljudi.\nMTU Aero Engines je nemačka kompanije koja se bavi proizvodnjom avionskih motora. Ona proizvodi i održava motore na vojnim i civilnim avionima šriom sveta. Nekada je ova kompanija bila poznata kao MTU Minhen.\nKompanija je osnovana 1934. godine u Minhenu, ima oko 10.000 zaposlenih, a godisnji prihodi dostižu 4,6 milijardi evra, a bavi se dizajnom, razvojem, proizvodnjom i podrškom za motore za komercijalne i vojne avione. Ima vodeću ulogu u pružanju usluga održavanja i servisa za motor V2500, koji se nalazi u avionu "Erbas A 320". Dominantna je kompanija kad je reč o motorima koje koristi nemačka vojna avijacija.\nIako su Rapp Motorenwerke i BMW proizvodili motore za avione još od 1913. godine, prekretnica u ovoj industriji je stvaranje kompanije BMW Flugmotorenbau GmbH, kao podkompanije BMW.\nTokom 2. svetskog rata ova kompanija je proizvodiola motore u lovačkom avionu Focke-Wulf Fw 190. Posle rata, američke trupe okupirale su fabriku u gradu Alahu i proizvodnja motora je zaustavljena u sledećih 10 godina. U međuvremenu, fabrika je služila kao servisni centar američke vojske.\n22. januara 1954. godine BMW je preporučio da se radi na razvoju avionskih motora. 1957. godine BMW-ova proizvodnja motora za avione vratila se u Alah, sa licenciranom proizvodnjom američkih motora. Dve godine posle toga, Dženeral Elektrikov motor J79-11A, za Lokid F-104 koji je koristio Luftvafe Starfajter proizvodila je pod licencom kompanije BMW Triebwerkbau GmbH. Tokom 60-tih, tu su proizvođeni Rols Rojsovi motori (pod licencom) za C-160 transportni avion.\nKompanija je počela da proizvodi motore van licenci 1969. godine, kad je počela produkcija motora RB199 za lovački avion Panavia Tornado, u kooperaciji sa Rols Rojsom i FiatAviom.\nU jesen 1968. MAN Turbo GmbH i Dajmler Benc formirali su Entwicklungsgesellschaft für Turbomotoren GmbH kao 50/50 zajedničku kompaniju, ujedinjujući svoje iskustvo u proizvodnji avionskih motora.\nU julu 1969, ovu kompaniju je nasledila Motoren und Turbinen Union GmbH (MTU), kopa je preuzela aktivnosti na izradi avionskih motora i visokobrzinskih dizel motora od MAN Turbo and Dajmler Benca.\nMTU Minhen je radila avionske motore, a MTU Fridrihshafen dizel motore.\n1985. godine Dajmler Benc je kupio polovinu MAN-ovih deonica u kompaniji, i tako je MTU postao deo njene podkompanije DASA. 2000. godine, kad se DASA stopila s drugim kompanijama kako bi se stvorila EADS, Evropska kompanija za aeronautiku i odbrambene sisteme, MTU se odvojila od DASA i ostala deo Dajmler Krajslera. 2003. godine, MTU je prodata privatnoj firmi KKR. Dve godine posle toga, KKR je prodala sve svoje deonice na nemačkoj berzi.\nKompanija ima kancelarije u Roki Hilu, Vankuveru, Rešovu, Žu Haju, Dalasu...\nAleksandar VučićMTU Aero EnginesNemačkaInvesticijaSrbija


broj nezaposlenih – Page 7 – Bankar.me\nEksperti Svjetskog ekonomskog foruma upozoravaju da trenutno 240 miliona ljudi traži posao, što je cifra koja za dva i po puta premašuje broj stanovnika velike evropske države poput Njemačke. U referatu „Pregled globalnog dnevnog reda – 2015″, eksperti ističu da će, ako se ovaj trend nastavi, četvrtina stanovništva planete od …\nPoslodavci će angažovati koga hoće\nSeptember 16, 2014 Ekonomija, SVE VIJESTI 0\nNovim izmjenama i dopunama Zakona o zapošljavanju poslodavci će sami odlučivati da li će direktno ili preko Zavoda za zapošljavanje ZZZCG zaposliti određeno lice.\nSubvencije za zapošljavanje mladih na sezonskim poslovima\nJune 18, 2014 SVE VIJESTI 0\nZavod za zapošljavanje ZZZ objavio je javni poziv za dodjelu subvencija poslodavcima koji zaposle mlade do 25 godina na sezonskim poslovima. Pravo na subvenciju može se ostvariti od 1. juna do 30. septembra.\nMarch 3, 2014 Ekonomija, MAKRO, SVE VIJESTI 0\nUkupan broj nezaposlenih na kraju prošle godine na evidenciji Zavoda za zapošljavanje bio je 34.514, što je za 10,5 odsto više nego godinu ranije. Broj nezaposlenih sa fakultetskom diplomom iznosi 10.947 pišu Vijesti.\nU BiH nezaposleno 550.000 osoba\nJanuary 28, 2014 Ekonomija, MAKRO, SVE VIJESTI 0\nPosao u Bosni i Hercegovini trenutno traži više od 550.000 osoba, a nominalna stopa nezaposlenosti premašila je 44 posto, podaci su koje je u ponedjeljak objavila Agencija za rad i zapošljavanje BiH. Prema statističkim pokazateljima, 31. decembra 2013. godine na evidencijama nezaposlenih bilo je 553.481 osoba, što je za oko dvije …\nHR: Stopa nezaposlenosti 21,6%\nJanuary 23, 2014 Ekonomija, MAKRO, SVE VIJESTI 0\nStopa registrovane nezaposlenosti u Hrvatskoj u decembru je dostigla 21,6 odsto, što je za 0,5 procentnih poena više u odnosu na novembar. Stopa nezaposlenosti je i na godišnjem nivou porasla, i to za 0,5 procentnih poena, budući da je u decembru 2012. godine iznosila 21,1 odsto. Stopa registrovane nezaposlenosti, koja …\nBez posla devet doktora nauka i 228 magistara\nPrema podacima Zavoda za zapošljavanje ZZZ devet doktora nauka će ući u Novu godinu bez radnog mjesta kao i 228 magistara. Sa osnovnom školom ili bez nje na 333 su 4.963 osobe, dok je broj onih koji imaju pomoćno zanimanje 1.191. Sa tri razreda srednje škole je 7.283 lica, a …\nDecember 30, 2013 MAKRO, SVE VIJESTI 0\nBroj nezaposlenih osoba u Hrvatskoj premašio je 358 hiljada, pokazuju podaci Hrvatskom zavodu za zapošljavanje, ali je ta cifra realno veća, pošto su mnogi nezaposleni “izbrisani” sa liste zavoda. Na Hrvatskom zavodu za zapošljavanje registrovano je čak 358.156 nezaposlenih osoba, a ta brojka je zapravo i veća jer neki nezaposleni …\nStopa nezaposlenosti u Crnoj Gori 14,78 odsto\nNa birou rada u Crnoj Gori trenutno je prijavljeno 34.294 osoba, a stopa nezaposlenosti u toj državi iznosi 14,78 odsto, saopšteno je juče iz Zavoda za zapošljavanje.\nNovi rekord nezaposlenosti u Francuskoj\nSa novih 60.000 nezaposlenih u septembru, nezaposlenost u Francuskoj dostigla je rekordni nivo sa ukupno 3,29 miliona ljudi bez posla, saopštilo je francusko Ministarstvo za rad.


Radončić najavio investiciju od 60-80 miliona KM\navaz\tFahrudin Radončić\nAvaz grupacija spremna je već iduće godine ući u novu investiciju a ona je vrijedna od 60 do 80 miliona KM, najavio je Fahrudin Radončić.\n"U trenucima dok separatistički nastrojeni Dodik svaki dan pravi novu provokaciju, a narod se sve više boji rata, najbolji odgovor starim političkim huškačima su nove investicije. Kada ljudi vide da je, primjerice, Grupacija “Avaz” spremna na Ilidži već iduće godine početi graditi više od 60.000 m2 stambeno-poslovnih objekata i uložiti najmanje 60-80 miliona KM, sigurno će se osjećati mirnije" – napisao je Radončić na svom profilu na Instagramu.\nNavodi kako je u toku analiza dokumentacije i svih detalja buduće investicije.\n"Jučer sam do kasnih noćnih sati, sa sinom Irhadom, analizirao projektnu dokumentaciju i mnogobrojne detalje budućeg reprezentativnog kvarta pored “Radon plaze”. Sada je etapa u kojoj će se vidjeti efikasnost općinskih i kantonalnih vlasti da prate ovu i druge investicije. Siguran sam da će to biti dobar suport koji vodi ljepšoj prijestolnici i novim radnim mjestima" – kazao je Radončić.\nNaveo je kako je to zajednički cilj i kako su nove investicije najbolji način za izgradnju i odbranu Bosne i Hercegovine.\n"Nakon mojih nekoliko konsultativnih sati noćnog truda, sada menadžment očekuje nekoliko godina naporne izgradnje novih vrijednosti. A, to je i izgradnja i najbolja odbrana naše jedne i jedine Bosne i Hercegovine" – poručio je Radončić.